”EI”

 PREDNACRT

Na temelju članka IV.4. a) Ustava Bosne i Hercegovine Parlamentarna skupština Bosne i Hercegovine, na sjednici Zastupničkog doma, održanoj\_\_\_\_\_\_ 2021. godine i na sjednici Doma naroda održanoj\_\_\_\_\_\_\_\_2021. godine, usvojila je

**ZAKON O SLOBODI PRISTUPA INFORMACIJAMA NA RAZINI INSTITUCIJA BOSNE I HERCEGOVINE**

**DIO PRVI - UVODNE ODREDBE**

**Članak 1.**

**(Predmet zakona)**

(1) Ovim Zakonom utvrđuje se pravo na pristup informacijama i ponovnu uporabu dokumenata u posjedu institucija vlasti Bosne i Hercegovine, pravnih osoba koje osnivaju institucije BiH sukladno odredbama Zakona o registraciji pravnih osoba koje osnivaju institucije Bosne i Hercegovine („Službeni glasnik BiH“, br. 37/03 i 76/11) i neovisnih tijela Bosne i Hercegovine osnovanih posebnim zakonom, (u daljem tekstu: institucije BiH), a koje se ostvaruje na način i u postupku propisanim ovim zakonom.

(2) Ovim Zakonom propisuju se i druge obveze institucija BiH iz stavka (1) ovog članka, te prekršajne odredbe vezane za ostvarivanje prava na pristup informacijama.

(3)Odredbe ovog zakona ne primjenjuju se na stranke u sudskom, upravnom i drugim na zakonu utemeljenim postupcima, kojima je dostupnost informacijama iz tih postupaka utvrđena posebnim propisom.

(4) Odredbe ovog zakona ne primjenjuju se na informacije za koje postoji obveza čuvanja tajnosti, u skladu sa posebnim propisima koji uređuju oblast tajnih podataka.

(5) Odredbe ovog zakona ne primjenjuju se na informacije koje predstavljaju klasificirane informacije čiji su vlasnici međunarodne organizacije ili druge države, te klasificirane informacije institucija BiH koje nastaju ili se razmijenjuju u okviru suradnje s međunarodnim organizacijama ili drugim državama.

**Članak 2.**

**(Cilj zakona)**

Cilj ovog zakona je omogućiti i osigurati ostvarivanje prava na slobodan pristup informaciji fizičkoj i pravnoj osobi, putem otvorenosti i javnosti djelovanja institucija BiH, u skladu s međunarodnim ugovorima o ljudskim pravima i slobodama i opće prihvaćenim pravilima međunarodnog prava, ovim i drugim zakonom, radi ostvarenja i zaštite interesa javnosti i ostvarenja slobodnog i demokratskog poretka i otvorenog društva.

**Članak 3.**

**(Ravnopravnost spolova, zabrana diskriminacije i zaštita osobnih podataka)**

(1) Ovaj zakon se temelji na načelu zabrane diskriminacije u skladu sa Zakonom o zabrani diskriminacije u Bosni i Hercegovini („Službeni glasnik BiH“, broj 59/09)

(2) Ovaj zakon se temelji na načelu ravnopravnosti spolova, u skladu sa Zakonom o ravnopravnosti spolova u Bosni i Hercegovini („Službeni glasnik BiH“, broj: 32/10-pročišćen tekst).

(3) Institucije BiH, odnosno svaka fizička ili pravna osoba na koju se odnose odredbe ovog zakona dužna je dosljedno postupiti po odredbama Zakona o zaštiti osobnih podataka („Službeni glasnik BiH“, br. 49/06, 76/11 i 89/11).

(4) Izrazi koji se koriste u ovom zakonu, a koji imaju rodno značenje, bez obzira na to jesu li korišteni u muškom ili ženskom rodu, obuhvataju na jednak način i muški i ženski rod.

**Članak 4.**

**(Značenje pojedinih izraza)**

(1) Izrazi koji se koriste u ovom zakonu imaju sljedeće značenje:

a) **„korisnik prava na pristup informacijama i ponovnu uporabu dokumenata**“ (u daljem tekstu:korisnik) je svaka domaća ili strana fizička i pravna osoba;

b) „**institucija BiH“ ,** u smislu odredaba ovog Zakona je tijelo zakonodavne, sudbene ili izvršne vlasti kojima je povjereno vršenje javnih ovlasti, koje su utemeljene u zakonom propisanoj proceduri ili koje se financiraju iz javnih prihoda, ili kojima je posebnim zakonom povjereno obavljanje poslova uprave, institucije sa javnim ovlaštenjima. Institucija BiH je i pravna osoba koju osnivaju institucije BiH sukladno odredbama Zakona o registraciji pravnih osoba koje osnivaju institucije Bosne i Hercegovine („Službeni glasnik BiH“, br. 37/03 i 76/11) i neovisna tijela Bosne i Hercegovine osnovana posebnim zakonom;

c) „**informacija“** podrazumjeva svaki sadržaj u posjedu institucija BiH, zabilježen u bilo kom obliku, a koji je institucija BiH sačinila, primjenila ili dobila neovisno o vremenu nastanka ili kategorizacije;

d) „**dokument“** znači svaki sadržaj bez obzira na medij (papir ili elektronički oblik ili kao zvučni, vizualni ili audiovizualni zapis) ili svaki dio takvog sadržaja;

e) **„međunarodna informacija“** je informacija koju je Bosni i Hercegovini ustupila strana država ili međunarodna organizacija s kojom Bosna i Hercegovina surađuje ili je članica iste;

1) pravo pristupa informaciji obuhvata pravo traženja, primanja, f) **“pravo na pristup informaciji”** obuhvaća pravo na traženje i dobivanje informacije kao i obvezu institucija BiH da omogući pristup zatraženoj informaciji, odnosno da objavljuje informaciju neovisno o postavljenom zahtjevu, kada takvo objavljivanje proizilazi iz obveze propisane zakonom ili drugim propisom;

g)”**ponovna uporaba dokumenata”** znači uporabu od strane fizičkih ili pravnih osoba, dokumenata u posjedu institucija BiH u komercijalu ili nekomercijalnu svrhu različitu od izvorne svrhe za koju su dokumenti nastali, a koja se ostvaruje u okviru zakonom ili drugim propisom određenog djelokruga ili posla, koji se uobičajeno smatra javnim poslom.Razmjena dokumenata između institucija BiH radi obavljanja poslova iz njihovog djelokruga ne predstavlja ponovnu uporabu;

h) “**test razmjernosti i javnog interesa**” je procjena razmjernosti između razloga za omogućavanje pristupa informaciji i razloga za ograničenje te omogućavanje pristupa informaciji ako prevlada javni interes;

i) “**vlasnik informacije**” je institucija BiH u okviru čijeg djelokruga je nastala informacija, odnosno tijelo druge države ili međunarodne organizacije u okviru čijeg djelokruga rada je nastala međunarodna informacija;

j)“**centralni portal javnih informacija**“ je javno dostupan alat na internetu, koji korisnicima omogućava trajni pristup informacijama pohranjenim u bazi elektronskih dokumenata i/ili fizičkim zbirkama dokumenata;

k) **„strojno čitljiv oblik**“ je oblik datoteke strukturiran tako da ga programska aplikacija može lako identificirati, prepoznati i iz njega izdvojiti određene podatke, uključujući pojedinačne podatke i njihovu unutarnju strukturu;

l) **„otvoreni oblik**“ je oblik datoteke koji je neovisan o korištenoj platformi i dostupan javnosti bez ograničenja koja bi sprečavala ponovnu uporabu;

m)“**otvoreni standard**“ je u pisanom obliku utvrđen standard s detaljnim specifikacijama preduvjeta za osiguranje interoperabilnosti softvera; **(okvir interoperabilnosti)**

n) „**portal otvorenih podataka**“ je podaktovni čvor koji služi za prikupljanje, kategorizaciju i distribuciju otvorenih podataka javnog sektora. Portal predstavlja svojevrsni katalog metapodataka koji omogućava lakše pretraživanje otvorenih podataka;

o) „**metapodaci**“ su podaci o podacima, odnosno podaci koji opisuju karakteristike nekog izvora. Oni mogu opisivati jedan podatak, cijelu skupinu podataka ili samo neki dio cjeline;

p) „**proaktivna objava informacija**“ je kontinuirana samoinicijativna objava određenih vrsta informacija na internetskim stranicama institucija BiH u otvorenom obliku, koji podrazumjeva oblik datoteka, koji je neovisan o korištenoj platformi i bez ograničenja za ponovljenu uporabu;

r)“**odgovorna osoba**“ u smislu ovog Zakona je osoba u instituciji BiH, čije je činjenje ili nečinjenje dovelo do povrede Zakona;

**s) „Žalbeno vijeće pri Vijeću ministara Bosne i Hercegovine“ (u daljem tekstu: Žalbeno vijeće)** je samostalna pravna osoba i neovisno tijelo Vijeća ministara Bosne i Hercegovine koje odlučuje po žalbama, u drugostupanjskom postupku.

**t)“treća osoba“** je bilo koja fizička ili pravna osoba koja posjeduje podatke, a nije institucija BiH.

4) informacija u posjedu organa vlasti je faktičko posjedovanje

**DIO DRUGI- NAČELA ZAKONA**

**Članak 5.**

**(Načelo transparentnosti i otvorenosti)**

(1)Sve informacije institucija BiH smatraju se otvorenim i javnim, osim ako je neobjavljivanje u potpunosti opravdano i zasnovano na zakonom propisanim izuzecima.

**Članak 6.**

**(Načelo slobode pristupa informaciji)**

Sve informacije dostupne su svakoj domaćoj ili stranoj fizičkoj i pravnoj osobi, bilo putem proaktivne objave ili putem podnošenja zahtjeva za slobodu pristupa informaciji.

**Članak 7.**

**(Načelo otvorene vlasti)**

Kako bi se promoviralo dobro upravljanje, osiguralo učešće javnosti i borba protiv korupcije, institucije BiH će, u vršenju svoje dužnosti pružati usluge što je moguće otvorenije.

**Članak 8.**

**(Načelo pravovremenosti, potpunosti i točnosti informacija)**

Institucije BiH dužne su osigurati lak, brz i efikasan pristup informacijama, tako da informacije koje institucije BiH objavljuju, odnosno daju,moraju biti pravovremene, potpune i točne.

**Članak 9.**

**(Načelo jednakosti korisnika)**

(1)Pravo na pristup informacijama i ponovnu uporabu dokumenata pripada svim korisnicima na jednak način i pod jednakim uvjetima.

(2)Institucije BiH ne smiju staviti korisnike u neravnopravan položaj, a osobito na način da se pojedinim korisnicima informacija pruža prije nego ostalima ili na način koji ih stavlja u povoljniji položaj.

**Članak 10.**

**(Načelo raspolaganja informacijom)**

 Korisnik koji raspolaže informacijom, u skladu sa ovim zakonom, ima pravo tu informaciju javno iznositi.

**Članak 11.**

**(Načelo međusobnog poštovanja i suradnje)**

Odnos institucija BiH i korisnika, temelji se na suradnji i pružanju pomoći, te međusobnom uvažavanju i poštivanju dostojanstva ljudske osobe.

**Članak 12.**

**(Načelo besplatnog ustupanja informacija)**

Institucija BiH koja raspolaže informacijom dužna je besplatno ustupiti informaciju, kao i ponovno korištenje informacije.

**DIO TREĆI-OBVEZA INSTITUCIJA BiH**

**Članak 13.**

**(Proaktivna objava informacija)**

(1)Institucija BiH dužna je, na svojoj internetskoj stranici ili na drugi pogodan način, redovito objavljivati i ažurirati informacije iz svog djelokruga rada na lako dostupan način, kada je to god moguće i odgovarajuće, u mašinski čitljivom obliku.

(2)Obveza iz stavka (1) uključuje posebno sljedeće vrste informacija:

1. Informacije o instituciji BiH, kao što su pravni osnov propisan zakonom, kao i drugim pravnim okvirom, djelokrug rada, popis ključnih poslova i dokumenata, koje donosi institucija BiH, interni akti, funkcije, nadležnosti i ovlaštenja institucije BiH;
2. Informacije o organizaciji institucije BiH kao što su organizacijska struktura, informacije o zaposlenima (ime i prezime, radno mjesto, kontakt informacije i iznos plaće);
3. Informacije o radu, kao što su strategije, planovi rada, politike, aktivnosti i akcijski planovi;
4. Odluke i akti, kao što su propisi, opći akti i dokumenti koje donosi institucija BiH, a koji utiču na interese korisnika;
5. Informacije o načinu odlučivanja i mogućnostima sudjelovanja javnosti, uključujući informacije o javnim savjetovanjima i drugim oblicima sudjelovanja, informacije o sjednicama, dnevnom redu, zaključcima i zapisnicima sa sjednica, kao i omogućavanja prisutnosti javnosti na sjednicama, u smislu navođenja načina i rokova prijave, kao i broja sudionika;
6. Informacije o financiranju, kao što su planirani proračun, izvješće o prihodima i rashodima, revizija i evaluacija i druge financijske informacije;
7. Informacije o bespovratnim sredstvima koje dodjeljuje institucija BiH, kao što su subvencije, donacije, potpore, projektna sredstva uz navođenje primatelja, iznosa i razdoblja na koje se sredstva dodjeljuju;
8. Informacije o javnim nabavama, uključujući informacije o postupku javne nabave, kriterijima, rezultataima, ugovorima i izvješća o ispunjenju ugovora;
9. Informacije o javnim natječajima, uključujući i tekst natječaja, dokumentaciju potrebnu za sudjelovanje u natječaju (ako postoji), fazama u postupku natječaja, kao i konačnom rezultatu natječaja;
10. Informacije o uslugama koje institucija BiH pruža korisnicima, kao što su naziv i pravni osnov, upute, rokovi, formulari, informacije o naknadama, pristojbama i drugim plaćanjima;
11. Informacije o registrima, bazama i popisima, koje institucija BiH vodi, način pristupa (internetom ili na drugi način), odnosno poveznicama na one kojima se može pristupiti internetom;
12. Informacije o pravu na pristup informacijama koji uključuje informacije o načinu ostvarivanja prava, pravnom okviru, procedurama za ostvarivanje prava, kontakt informacijama službenika za informiranje, pravu na žalbu i predstavku, formular za podnošenje zahtjeva, godišnje izvješće, registar zahtjeva i druge pojedinosti za korisnike prava na pristup informacijama;
13. Druge informacije, za koje obveza objavljivanja proizilazi iz posebnog zakona ili drugog propisa.

(3)Osim informacija navedenih u stavku (2) ovog članka, institucija BiH objavljuje i sve druge informacije važne za rad, organizaciju, odlučivanje i financiranje, što uključuje i objavljivanje informacija u obliku vodiča, sažetka i drugim razumljivim oblicima pristupačnim korisnicima informacija, objavljivanje važnih informacija na oglasnj ploči institucija BiH, kao i osiguravanje određenog broja primjeraka važnijih dokumenata.

**Članak 14.**

**(Dostavljanje dokumenata u Centralni portal javnih informacija)**

(1) Institucije BiH dužne su dokumente iz članka 13. stavak (2) ovog Zakona u elektroničnom obliku dostavljati u Centralni portal javnih informacija radi njihove trajne dostupnosti.

(2)Poslove vođenja i održavanja Centralnog portala javnih informacija obavlja Generalno tajništvo Vijeća ministara Bosne i Hercegovine.

(3)Način organiziranja i vođenja Centralnog portala javnih informacija na razini institucija Bosne i Hercegovine će se propisati pravilnikom, koji na prijedlog Generalnog tajništva Vijeća ministara Bosne i Hercegovine donosi Vijeće ministara Bosne i Hercegovine, u roku od devet mjeseci od dana stupanja na snagu ovog zakona.

**Članak 15.**

**(Javnost rada)**

(1)Institucija BiH obvezna je javnost informirati o:

1. Sjednicama službenih tijela i dnevnom redu zasjedanja, vremenu održavanja, načinu rada i mogućnostima neposredonog uvida u njihov rad;
2. Broju osoba kojima se može istodobno osigurati neposredan uvid u rad institucije BiH , pri čemu se mora voditi računa o redoslijedu prijavljivanja.

(2)Institucija BiH nije dužna osigurati neposredan uvid u svoj rad kada se radi o pitanjima u kojima se po zakonu javnost mora isključiti, odnosno ako se radi o informacijama za koje postoje ograničenja prava na pristup informacijama, u skladu sa odredbama ovog zakona.

(3)Institucija BiH će poduzeti mjere da objavi sadržaj javnih dokumentata, kada je to u interesu promoviranja transparentnosti i efikasnosti rada institucije BiH, kao i podsticanja informativnog učinka javnosti u vezi pitanja od javnog interesa.

 **Članak 16.**

**(Službenik za informiranje)**

(1)Institucija BiH je obvezna da, radi osiguravanja pristupa informacijama, imenuje službenika za informiranje, u roku od 90 dana od dana stupanja na snagu ovog Zakona**,** čiji se službeni podaci s kontakt adresom dostavljaju Ombudsmanu za ljudska prava Bosne i Hercegovine i Žalbenom vijeću, te objavljuju na internetskoj stranici institucije BiH, u roku od osam dana od dana imenovanja.

(2) Žalbeno vijeće vodi listu institucija BiH koje su obvezne da postupaju po ovom Zakonu, kao i listu službenika za informiranje, koju objavljuju u mašinski čitljivom formatu na internetskoj stranici Žalbenog vijeća, uz obvezu redovitog ažuriranja.

(3) Institucija BiH je obvezna osigurati da se svaki zahtjev za slobodu pristupa informacijama dostavi u nadležno postupanje organizacijskoj jedinici u okviru institucije BiH, koja raspolaže traženom informacijom radi provođenja postupka donošenja odluke po zahtjevu.

(4)Rješenje iz stavka (3) ovog članka obvezno se dostavlja i službeniku za informiranje institucije BiH.

(5) Službenik za informiranje uredno vodi evidencije o broju primljenih zahtjeva, vrsti traženih informacija, broju donesenih rješenja, broju konačnih rješenja, broju zahtjeva po kojima nisu donijeta rješenja i načinu postupanja tijela javne vlasti.

(6) Evidenciju iz stavka (5) ovog članka, službenik za informiranje, svaka tri mjeseca, dostavlja rukovoditelju institucije BiH, Žalbenom vijeću i Instituciji ombudsmana za ljudska prava Bosne i Hercegovine.

(7)Službenik za informiranje u godišnje izvješće o radu tijela javne vlasti, koje se u zakonom propisanoj proceduri upućuje Vijeću ministara Bosne i Hercegovine i Parlamentarnoj skupštini Bosne i Hercegovine, obvezno uključuje i evidenciju o broju primljenih zahtjeva, vrsti traženih informacija, broju donesenih rješenja, broju konačnih rješenja, broju zahtjeva po kojima nisu donesena rješenja i načinu postupanja institucije BiH.

(8) Sastavni dio izvješća iz stavka (6) ovog članka čine analiza i ocjena ostvarivanja prava na pristup informacijama i ponovnu uporabu informacija u instituciji BiH, podaci i analiza o predmetima po žalbama, inspekcijskom nadzoru i počinjenim prekršajima zbog povrede prava na pristup informacijama i ponovne uporabe dokumenata, sa prijedlozima mjera za otklanjanje nedostataka i nepravilnosti.

(9) Godišnje izvješće iz st. (6) i (7) ovog članka, službenik za informiranje obavezno objavljuje i na internetskoj stranici institucije BiH.

(10) Službenik za informiranje obavlja poslove redovitog objavljivanja i ostalih informacija sukladno unutarnjem ustroju institucije BiH.

(11) Vijeće ministara Bosne i Hecegovine će, na prijedlog Ministarstva pravde Bosne i Hercegovine, u cilju efikasnije provedbe ovog Zakona, donijeti Vodič za pristup informacijama, kojim se detaljno uređuje način ostvarivanja prava građana na pristup informacijama koje su u posjedu institucija BiH sa pripadajućim obrascima, kojima se osigurava da se na što brži i jednostavniji način ostvari pravo na pristup informacijama, a koji se objavljuje na internetskoj stranici institucije BiH , u roku od 90 dana od dana stupanja na snagu ovog Zakona.

**Članak 17.**

**(Registar zahtjeva)**

(1)Institucija BiH, putem službenika za informiranje vodi poseban registar zahtjeva za pristup informacijama, koji sadrži upise o proceduralnim koracima, o rješenju zahtjeva, kao i podatke o žalbenom ili sudbenom postupku.

(2)Institucija BiH objavljuje podatke iz registra zahtjeva na svojoj internet stranici, uz zaštitu osobnih podataka korisnika i trećih osoba, u skladu sa zakonom kojim se uređuje zaštita osobnih podataka.

(3)Sadržaj i način vođenja registra iz stavka (1) ovog članka propisaće pravilnikom ministar Ministarstva pravde Bosne i Hercegovine roku od 90 dana od dana stupanja na snagu ovog Zakona.

**DIO ČETVRTI- OGRANIČENJE PRAVA NA PRISTUP INFORMACIJAMA**

**Članak 18.**

**(Ograničenja i njihovo trajanje)**

(1)Institucija BiH ograničit će pristup informacijama koje se tiču svih postupaka koje vode nadležna tijela u prethodnom kaznenom postupku za vrijeme trajanja tih postupaka.

(2)Institucija BiH može ograničiti pristup informaciji:

1. ako informacija nosi oznaku tajnosti, u skladu sa zakonom ili općim aktom donesenim na temelju zakona kojim se propisuje tajnost podataka;
2. ako je informacija poslovna ili profesionalna tajna, sukladno zakonu;
3. ako je informacija porezna tajna, sukladno zakonu;
4. ako je informacija zaštićena zakonom, kojim se uređuje područje zaštite osobnih podataka;
5. ako je informacija zaštićena propisima kojim se uređuje pravo intelektualnog vlasništva, osim u slučaju izričitog pisanog pristanka nositelja prava;
6. ako je pristup informaciji ograničen sukladno međunarodnim ugovorima ili se radi o informaciji nastaloj u postupku sklapanja ili pristupanja međunarodnim ugovorima ili pregovora s drugim državama ili međunarodnim organizacijama do završetka postupka, ili se radi o informaciji nastaloj u području održavanja diplomatskih odnosa;
7. u ostalim slučajevima utvrđenim zakonom.

 (3) Institucija BiH može ograničiti pristup informaciji ako postoji osnovana sumnja da bi njezino objavljivanje:

a) onemogućilo učinkovito, neovisno i nepristrasno vođenje sudskog, upravnog ili drugog pravno uređenog postupka, izvršenje sudske odluke ili kazne;

b) onemogućilo rad tijela koje vrši upravni nadzor, inspekcijski nadzor, odnosno nadzor zakonitosti rada i akata.

 (4) Institucija BiH može ograničiti pristup informaciji ako je:

a) informacija u postupku izrade unutar jednog ili među više institucija BiH, a njezino bi objavljivanje prije završetka izrade cjelovite i konačne informacije moglo ozbiljno narušiti proces njene izrade;

b)informacija nastala u postupku usuglašavanja pri donošenju propisa ili drugih akata, te u razmjeni stavova i mišljenja unutar jednog među više institucija BiH, a njezino bi objavljivanje moglo dovesti do pograšnog tumačenja sadržine informacije, ugroziti proces donošenja propisa i akata ili slobodu davanja mišljenja i izražavanja stavova;

c) ako tražena informacija sadrži podatak koji podliježe ograničenju iz stavka (2) i (3) ovog članka, preostali dijelovi informacije učinit će se dostupnim;

d) informacije kojima se ograničava pravo na pristup zbog razloga navedenih u stavku (2) točka e) ovog članka postaju dostupne javnosti kada to odredi onaj kome bi objavljivanjem informacije mogla biti prouzročena šteta, ali najduže u roku od 20 godina od dana kad je informacija nastala, osim ako zakonom ili drugim propisom nije određen duži rok;

e) informacija iz stavka (2) i (3) ovog članka postaju dostupne javnosti nakon što prestanu razlozi na temelju kojih je institucija BiH ograničila pravo na pristup informaciji;

f) pristup informaciji iz stavka (4) točka a) ovog članka može se ograničiti i nakon što je informacija dovršena, osobito ako bi ta objava ozbiljno narušila proces odlučivanja i izražavanja mišljenja ili dovela do pogrešnog tumačenja sadržine informacije, osim ako postoji prevladavajući javni interes za objavu informacije.

**Članak 19.**

**(Ostala ograničenja)**

(1)Pristup javnim informacijama ograničen je do mjere neohodne za zaštitu povjerljivih informacija, prava intelektualnog vlasništva, trgovine, porezne ili poslovne tajne i privatnosti fizičkih osoba, ka i za zaštitu osobnih podataka korisnika i trećih osoba, u skladu sa zakonom kojim se uređuje zaštita osobnih podataka.

(2)Ograničenje iz stavka (1) ovog članka se ne primjenjuje na informacije o imenima zaposlenih, rukovodećih službenika i drugih osoba, koja učestvuju u javnim poslovima, njihovim plaćama, drugim prihodima plaćenim iz proračunskih sredstava, troškovima koji se odnose na javne aktivnosti te osobe, postojanje sukoba interesa, kao i njihove kvalifikacije.

(3)Pristup javnim informacijama može biti ograničen i ako se može razumno očekivati da bi omogućavanjem pristupa informaciji nastala ozbiljna šteta za zakonit cilj zaštite sljedećih interesa:

1. Nacionalne sigurnosti i međunarodnih odnosa;
2. Javnog reda;
3. Prevencije istrage i procesuiranja krivičnih djela;
4. Stegovni postupak;
5. Inspekcije, kontrole i nadzora kojeg provode javna tijela;
6. Komercijalnih i drugih ekonomskih interesa;
7. Ekonomske, monetarne i tečajne politike;
8. Jednakosti stranaka u sudskim postupcima i učinkovitosti pravosuđa;
9. Okoliša i
10. Razmjene mišljenja unutar ili između institucija BiH glede nekog pitanja.

**Članak 20.**

**(Test razmjernosti i javnog interesa)**

(1)Institucija BiH neće objaviti tražene informacije, bez obzira na to da li je utvrđeno izuzeće iz čl. 18. i 19. ovog Zakona, samo kada može opravdati značajnom štetom koja bi nastala u određenom interesu i gdje institucija BiH može pokazati da ne postoji javna zainteresovanost za objavljivanje informacija, što mora biti obrazloženo u pisanoj formi u rješenju o odbijanju zahtjeva.

(2)Prilikom utvđivanja da li je objavljivanje tražene informacije opravdano u javnom interesu, nadležna institucija BiH će uzeti u obzir razmatranja kao što su, ali ne ograničavajući se na nepoštivanje zakonske obveze, postojanje bilo kog prijestupa, nepravosnažnosti, zlouporabe autoriteta ili nemara u vršenju službene dužnosti, neovlaštenom korištenju javnih sredstava ili opasnosti po zdravlje ili sigurnost pojedinaca, javnosti ili okoliša.

(3)U slučajevima kada institucija BiH može opravdati da povreda prevazilazi javni interes za objavu, ono će, u pisanoj formi, rješenjem o odbijanju zahtjeva identificirati i mogući vremenski period nakon koga se izuzeće više ne primjenjuje, uz uputu da nakon isteka tog vremenskog roka, podnositelj zahtjeva može ponovo podnijeti zahtjev.

**Članak 21.**

**(Razdvajanje ili djelimičan pristup informaciji)**

Ako se utvrdi da je dio tražene informacije izuzet, nadležna institucija BiH će razdvojiti taj dio i podijeliti ostatak informacije, uz precizno navođenje koji izuzetak ili izuzeci su primjenjeni i na koje dijelove dokumenta ili dokumenata.

**DIO PETI- POSTUPAK OSTVARIVANJA PRAVA NA PRISTUP INFORMACIJAMA**

**Članak 22.**

**(Ostvarivanje prava na pristup informaciji)**

(1)Institucije BiH obvezne su omogućiti pristup informacijama:

a)blagovremenim objavljivanjem informacija o svom radu na primjeren i dostupan način, odnosno na internetskim stranicama institucija BiH, Centralnom portalu javnih informacija institucija BiHili objavom u službenom ili javnom glasilu;

b) davanjem informacije korisniku koji je podnio zahtjev na jedan od sljedećih načina:

1)neposrednim davanjem informacije;

2)davanjem informacije pisanim putem;

3) omogućavanjem uvida u dokumente i izradu preslike dokumenta koji sadrže traženu informaciju;

4) dostavljanjem preslike dokumenata koji sadrži traženu informaciju;

5) na drugi način koji je prikladan za ostvarivanje prava na pristup informaciji.

(2) Podnositelj zahtjeva može u zahtjevu za pristup infomaciji naznačiti prikladan način dobivanja informacije, a ako ne naznači, informacija će se dostaviti na način na koji je podnesen zahtjev, odnosno na najekonomičniji način.

**Članak 23.**

**(Pristup informacijama po zahtjevu stranke)**

(1)O zahtjevu za pristup informacijama odlučuje institucija BiH u čijem posjedu je informacija tražena zahtjevom.

(2) Podnositelj zahtjeva ostvaruje pravo na pristup informaciji podnošenjem pismenog zahtjeva nadležnoj instituciji BiH na jednom od jezika i pisama u službenoj uporabi u Bosni i Hercegovini.

 (3) Pisani zahtjev sadrži: naziv i sjedište institucije BiH kojoj se zahtjev podnosi, podatke koji su važni za prepoznavanje tražene informacije, ime i prezime i adresu fizičke osobe koja je korisnik informacije, odnosno naziv i sjedište pravne osobe.

(4) Podnositelj zahtjeva nije obvezan navesti razloge zbog kojih traži pristup informaciji, niti je obvezan pozvati se na primjenu ovog Zakona.

(5) Ne smatra se zahtjevom za pristup informacijama traženje uvida u cjelokupni spis predmeta, davanje objašnjenja ili uputa vezano uz ostvarivanje nekog prava ili izvršavanje obveze, izrade analize ili tumačenje nekog propisa, kao ni stvaranje nove informacije.

**(**6)Ako institucija BiH koja je zaprimila zahtjev ne posjeduje informaciju, dužna je, što je prije moguće, a najkasnije u roku od osam dana od zaprimanja zahtjeva ustupiti zahtjev instituciji BiH koja, u skladu sa svojim nadležnostima, posjeduje informaciju i o tome obavijestiti podnositelja zahtjeva, u kom slučaju rok za rješavanje zahtjeva teče od dana kada je institucija BiH, kojoj je upućen zahtjev, isti zaprimila.

(7)Ako institucija BiH ne posjeduje informaciju i ne može uz razumno uložen trud, utvrditi koja institucija BiH posjeduje informaciju, o zahtjevu će u zakonskom roku donijeti zaključak kojim će odbaciti zahtjev zbog nenadležnosti sa uputom o pravu na žalbu Žalbenom vijeću.

(8) Ako je zahtjevom zatražena informacija koja je klasificirana stupnjem tajnosti, sukladno zakonu kojim se uređuje tajnost podataka, institucija BiH je dužna ustupiti zahtjev instituciji BiH koja je vlasnik klasificitane informacije.

**Članak 24.**

**(Administrativna pristojba i naknada za pristup informacijama)**

(1)Na zahtjev za pristup informacijama u postupcima pred institucijom BiH ne plaća se administrativna pristojba.

(2)Institucija BiH ima pravo tražiti od podnositelja zahtjeva naknadu stvarnih materijalnih troškova, kao što su troškovi umnožavanja, skeniranja, ili troškovi nosača podataka, kao i na naknadu troškova dostave tražene informacije.

(3)Na zahtjev podnositelja zahtjeva, institucija BiH je dužna dostaviti podatke o načinu obračuna troškova iz stavka (2) ovog članka.

(4)Kriteriji za određivanje visine naknade i način naplate naknade iz stavka (2) ovog članka, u skladu sa tržišnim cijenama, propisuje odlukom Vijeće ministara Bosne i Hercegovine, u roku od šest mjeseci od dana stupanja na snagu ovog Zakona.

(5)Prihod od naknada ostvarenih na temelju stavka (2) ovog članka je prihod Proračuna institucija Bosne i Hercegovine.

**Članak 25.**

**(Rokovi)**

(1) Na temelju zahtjeva za pristup informacijama, institucija BiH obvezna je rješenem odlučiti po zahtjevu za pristup informaciji bez odgađanja, a najkasnije u roku od 15 dana od dana podnošenja urednog zahtjeva.

(2) U slučaju nepotpunog ili nerazumljivog zahtjeva, institucija BiH će pozvati podnositelja zahtjeva da isti ispravi u roku od pet dana od dana zaprimanja poziva za ispravku.

(3) Ako podnositelj zahtjeva ne ispravi zahtjev na odgovarajući način, a na temelju dostavljenog se ne može sa sigurnošću utvrditi o kojoj se traženoj informaciji radi, institucija BiH će zaključkom odbaciti zahtjev kao neuredan.

(4) Rok iz stavka (1) ovog članka može se produžiti za još 15 dana, računajući od dana kada je institucija BiH trebala odlučiti o zahtjevu za pristup informaciji u slučaju:

a) ako se informacija mora tražiti izvan sjedišta institucije BiH;

b) ako se jednim zahtjevom traži veći broj različitih informacija;

c) ako je to nužno da bi se osigurala potpunost i točnost tražene informacije i

d) kako bi se pravilno proveo tekst razmjernosti i javnog interesa, sukladno odredbama ovog zakona.

(5) Institucija BiH je o produženju roka iz stavka (4) ovog članka dužna, bez odgađanja, a najkasnije u roku od osam dana od dana zaprimanja urednog zahtjeva, obavijestiti podnositelja zahtjeva i navesti razloge zbog kojih je taj rok produžen.

(6) Ako institucija BiH ne odluči o zahtjevu za pristup informacijama u rokovima propisanim ovim članom, podnositelj zahtjeva ima pravo podnijeti žalbu zbog šutnje administracije.

**Članak 26.**

**(Rješavanje po zahtjevu)**

(1)Po prijemu zahtjeva za pristup informacijama, institucija BiH koja rješava zahtjev, dužna je poduzeti sve potrebne radnje na prikupljanju zahtjevane informacije, a kada provodi test javnog interesa, razmotriti i sve činjenice i okolnosti značajne za obradu zahtjeva u roku utvrđenom člankom 25. ovog Zakona.

(2) Institucija BiH ne donosi rješenje po zahtjevu u slučaju:

a) kad obavještava korisnika je istu informaciju već dobio a nije protekao rok od 90 dana računajući od dana podnošenja prethodnog zahtjeva i

b) kad obavještava korisnika da je informacija javno objavljena;

c) kad obavještava podnositelja zahtjeva da mu je kao stranci u postupku, dostupnost informacija iz sudskih, upravnih i drugih na zakonu utemeljenih postupaka utvrđena posebnim propisom;

d) kad obavještava podnositelja zahtjeva da za informaciju postoji obveza zaštite, odnosno čuvanja tajnosti, sukladno članku 1. stavak (4) i (5) ovog zakona;

e) kad obavještava podnositelja zahtjeva da se podnesak ne smatra zahtjevom u smislu članka 26. stavak (5) ovog zakona, pri čemu je institucija BiH dužna uputiti podnositelja zahtjeva na način ostvarivanja njegovog zahtjeva.

 (3) O postojanju razloga koji su utvrđeni stavkom (1) točka b), c), d) i e) ovog članka, institucija BiH je obvezna bez odlaganja, a najkasnije u roku od osam dana od dana primitka zahtjeva obavijestiti podnositelja zahtjeva pisanim putem.

(4) Institucija BiH donosi rješenje kad korisniku omogućava pristup informaciji primjenom odredbe članka 25. stavak (1) ovog zakona.

(5) Institucija BiH će zaključkom, u zakonskom roku odbaciti zahtjev sa uputom o mogućnosti podnošenja žalbe Žalbenom vijeću, ako ne posjeduje informaciju i ne može uz razumno uloženi trud utvrditi koja institucija BiH posjeduje informaciju, odnosno nema saznanja gdje se informacija nalazi.

(6) Institucija BiH rješenjem će odbiti zahtjev:

a) ako su ispunjeni uvjeti propisani u članku 18. stavak (2) ovog Zakona;

b) ako se ispune uvjeti propisani u članku 18. stavak (2), (3) i (4) a u vezi s člankom 19. stavak (1) ovog zakona;

c) ako utvrdi da nema osnova za dopunu ili ispravak date informacije iz članka 27. ovog Zakona;

d) ako se traži informacija koja se ne smatra informacijom u smislu članka 4. stavak (1) točka c) ovog zakona;

e) ako jedan ili više međusobno povezanih podnositelja putem jednog ili više funkcionalno povezanih zahtjeva očito zloupotrebljava pravo na pristup informacijama, a osobito kad zbog učestalih zahtjeva za dostavu istih ili istovrsnih informacija ili zahtjeva kojima se traži veliki broj informacija dolazi do opterećavanja rada i redovitog funkcioniranja institucija BiH .

**Članak 27.**

**(Dopuna i ispravak informacije)**

(1)Ako podnositelj zahtjeva smatra da informacija pružena na temelju zahtjeva nije točna ili potpuna, može zahtijevati njezin ispravak, odnosno dopunu u roku od 15 dana od dana dobivanja informacije.

(2)Institucija BiH je obvezna odlučiti o zahtjevu za dopunu, odnosno ispravak informacije iz stavka (1) ovog članka, bez odgađanja, a najkasnije u roku od 15 dana od dana zaprimanja zahtjeva, sukladno odredbama članka 25. ovog Zakona.

**Članak 28.**

**(Pravo na žalbu)**

(1) Protiv rješenja institucije BiH donesenog u prvostupanjskom postupku po zahtjevu za pristup informaciji, podnositelj zahtjeva može izjaviti žalbu.

(2) Žalba iz stavka (1) ovog članka izjavljuje se Žalbenom vijeću, u roku od 15 dana od dana primitka rješenja.

(3)Žalba se može izjaviti i kada institucija BiH, u propisanom roku, ne odluči o zahtjevu podnositelja.

(4)Žalba iz stavka (1) ovog članka ne odlaže izvršenje rješenja.

(5)Žalbeno vijeće je dužno rješenje po žalbi donijeti i dostaviti stranki, putem prvostupanjskog tijela, najkasnije u roku od 30 dana.

(6) Institucija BiH dužna je Žalbenom vijeću u postupku po žalbi protiv rješenja o ograničenju informacije iz članka 18. st. (2) i (3) ovog Zakona, omogućiti uvid u informacije koje su predmet postupka.

(7)Za informacije iz članka 18. stavak (2) točka a) ovog Zakona, Žalbeno vijeća može zatražiti mišljenje od Ministarstva sigurnosti Bosne i Hercegovine kao Državnog sigurnosnog organa formiranog sukladno članku 75. Zakona o zaštiti tajnih podataka Bosne i Hercegovine („Službeni glasnik BiH“, br.54/05 i 12/09).

(8) Kada Žalbeno vijeće, u postupku rješavanja po žalbi, treba ispitati pravilnost provedenog testa razmjernosti i javnog interesa, odnosno provesti test razmjernosti i javnog interesa, rješenje po žalbi dužno je donijeti i dostaviti stranki putem prvostupanjskog tijela, najkasnije u roku od 60 dana.

(9)Kada Žalbeno vijeće, za informacije iz članka 18. stavak (2) točka a) ovog Zakona traži mišljenje sigurnosnog organa iz stavka (7) ovog članka, dužno je rješenje donijeti i dostaviti stranki putem prvostupanjskog tijela najkasnije u roku od 90 dana.

(10)Kada utvrdi da je žalba osnovana, Žalbeno vijeće će rješenjem naložiti instituciji BiH da stranci omogući pristup traženoj informaciji, odnosno da odluči o zahtjevu stranke, te odredi primjeren rok u kojem je dužno to učiniti.

(11)Smatra se da je institucija BiH onemogućila ili ograničila pristup informacijama podnositelju zahtjeva, ako ne postupi po rješenju Žalbenog vijeća iz stavka (10) ovog članka ili to ne učini u roku koji je odredilo Žalbeno vijeće.

**Članak 29.**

**(Sudska zaštita)**

(1)Protiv rješenja Žalbenog vijeća nije dopuštena žalba, ali se može pokrenuti upravni spor pred Sudom Bosne i Hercegovine, koji postupak se smatra žurnim i Sud mora donijeti odluku po tužbi u roku od 90 dana.

(2)Tužba iz stavka (1) ovog članka odlaže izvršenje rješenja, ako je rješenjem omogućen pristup informaciji.

(3)Upravni spor iz stavka (1) ovog članka može pokrenuti i institucija BiH koja je donijela prvostupanjsko rješenje.

(4)U postupku po tužbi, institucija BiH dužna je na zahtjev Suda Bosne i Hercegovine omogućiti uvid u informcije iz članka 18. st. (2), (3) i (4) ovog Zakona, koje su predmetom postupka.

**DIO ŠESTI- PONOVNA UPORABA DOKUMENATA**

**Članak 30.**

**(Pravo na ponovnu uporabu dokumenata)**

(1)Svaki korisnik ima pravo na ponovnu uporabu dokumenata u komercijalne ili nekomercijalne svrhe u skladu sa odredbama ovog Zakona.

(2)U svrhu ponovne uporabe, institucija BiH nema obvezu dokument izraditi, prilagođavati ili izdvajati dijelove dokumenta, ako to zahtijeva nesrazmjeran utrošak vremena ili sredstava, niti se od institucije BiH može zahtijevati da nastavi ažurirati, nadograđivati i pohranjivati dokumente u svrhu ponovne uporabe.

(3)Na pitanja koja nisu posebno uređena ovim dijelom zakona, primjenjivat će se na odgovarajući način ostale odredbe ovog zakona.

**Članak 31.**

**(Praktična rješenja za ponovnu uporabu dokumenata)**

(1)U svrhu podsticanja i olakšavanja ponovne uporabe dokumenata, institucija BiH dužna je na lako pretraživ način objaviti dokumenta dostupna za ponovnu uporabu, zajedno sa metapodacima, u strojno čitljivom i otvorenom obliku u skladu sa otvorenim standardima.

(2)Preko portala otvorenih podataka, koji vodi i održava nadležna služba Generalnog tajništva Vijeća ministara Bosne i Hercegovine, osigurava se popis dokumenata dostupnih za ponovnu uporabu, zajedno s metapodacima, koji su objavljeni u skladu sa stavkom (1) ovog članka.

(3)Odredba stavka (2) ovog članka ne isključuje uspostavljanje i održavanje posebnih portala kojima se omogućava ponovna uporaba posebnih vrsta dokumenata za institucije BiH koje imaju specifične nadležnosti.

(4)U svrhu podsticanja i olakšavanja ponovne uporabe dokumenata institucije BiH koje imaju specifične nadležnosti, dužne su na način propisan u stavku (1) ovog članka objaviti dokumente na kojima imaju prava intelektualnog vlasništva.

(5)Kada je to moguće i prikladno, omogućit će se međujezičko traženje dokumenata.

**Članak 32.**

**(Postupanje po zahtjevu za ponovnu uporabu dokumenata)**

(1)U zahtjevu za ponovnu uporabu dokumenata, podnositelj zahtjeva mora, osim podataka iz članka 23. stavak (3) ovog Zakona, navesti dokumente koje želi ponovo uporabiti, oblik i način na koji želi primiti sadržaj traženih dokumenata, kao i svrhu korištenja dokumenata (komercijalna ili nekomercijalna svrha).

(2) Institucija BiH obrađuje zahtjev za ponovnu uporabu dokumenata koju je zaprimila elektronski i elektronski dostavlja odgovor na zahtjev, a ako podnositelj zahtjeva traži i dostavu dokumenata, institucija BiH će podnositelja zahtjeva uputiti na podnošenje pismenog zahtjeva u skladu sa člankom 23. ovog zakona.

(3)Institucija BiH će odlučit o zahtjevu za ponovnu uporabu dokumenata rješenjem, u roku od 15 dana od dana podnošenja urednog zahtjeva, kojim rješenjem se obavezno utvrđuju uvjeti ponovne uporabe dokumenata, kao i visina i način obračuna naknada.

(4 ) Rok iz stavka (2) ovog članka može se produžiti za još 20 dana, računajući od dana kada je institucija BiH trebala odlučiti o zahtjevu za pristup informaciji, u slučaju da se radi o zahtjevu za ponovnu uporabu dokumenata, čija sadržina zahtjeva duži rok za prikupljanje informacija i donošenje rješenja, o čemu je institucija BiH dužna pismeno obavijestiti podnositelja zahtjeva i navesti razlog za produženje roka.

(5) Institucija BiH postupat će po zahtjevu za ponovnu uporabu dokumenata putem sredstava elektronske komunikacije kad god je to moguće i prikladno.

 (6)Institucija BiH rješenjem će odbiti zahtjev, ako se zahtjev odnosi na:

1. Informaciju iz članka 18. st. (1), (2),(3) i (4) ovog Zakona;
2. Povjerljive statističke informacije sukladno zakonu;
3. Informacije za koje korisnik treba dokazati postojanje pravnog interesa;
4. Dijelovi informacije koji sadrže samo logotipe, grbove ili oznake;
5. Informacije koje su u posjedu tijela koja pružaju javne usluge radija, televizije i elektronskih medija;
6. Informacije koje su u posjedu tijela koja imaju specifične nadležnosti;
7. Informacije koje se ne prikupljaju u svrhu obavljanja javnog posla.

(7)Protiv rješenja o ponovnoj uporabi dokumenata može se izjaviti žalba Žalbenom vijeću u roku od 15 dana.

(8)Protiv rješenja Žalbenog vijeća iz stavka (7) ovog članka nije dopuštena žalba, ali se može pokrenuti upravni spor pred Sudom Bosne i Hercegovine.

(9)Ako institucija BiH odbije zahtjev za ponovnu uporabu dokumenata, zbog zaštite prava intelektualnog vlasništva, dužna je obavijestiti podnositelja zahtjeva o nositelju prava intelektualnog vlasništva, ako je poznat, odnosno o nositelju licence od kojeg je institucija BiH dobila dokument, osim u slučaju kada je Arhiv Bosne i Hercegovine u pitanju.

**Članak 33.**

**(Uvjeti za ponovnu uporabu dokumenata)**

(1)Institucija BiH podnositelju zahtjeva daje podatke za ponovnu uporabu bez ograničenja, za slobodnu uporabu i u otvorenom formatu.

(2)U opravdanim slučajevima, institucija BiH može odrediti uvjete za ponovnu uporabu, u kom slučaju njihov sadržaj i primjena ne smiju neopravdano ograničavati mogućnost ponovne uporabe, niti se uvjeti smiju koristiti kako bi se ograničilo tržišno natjecanje.

(3)Uvjeti za ponovnu uporabu dokumenata ne smiju biti diskriminirajući za iste ili slične vrste dokumenata, odnosno za komercijalnu ili nekomercijalnu upotrebu.

(4)Na instituciju BiH koja ponovo koristi svoje dokumente, kao osnovu za komercijalne aktivnosti, koje ne spadaju u djelokrug javnih poslova institucije BiH, primjenjuju se isti uvjeti kao za druge korisnike.

(5)Vijeće ministara na prijedlog Ministarstva pravde Bosne i Hercegovine pravilnikom propisuje vrste i sadržaj uvjeta za ponovnu uporabu dokumenata, u roku od šest mjeseci od dana stupanja na snagu ovog Zakona.

**Članak 34.**

**(Administrativna pristojba i naknada za ponovnu uporabu dokumenata)**

(1)Institucija BiH ne naplaćuje administrativnu pristojbu i naknadu za ponovnu uporabu dokumenata kad dokumente objavljuje na službenoj internetskoj stranici.

(2)Pregledanje zvaničnih dokumenata u prostorijama institucije BiH je besplatno.

(3)Institucija BiH može podnositelju zahtjeva naplatiti stvarne materijalne troškove ponovne uporabe dokumenata nastale zbog reprodukcije, davanja na upotrebu i dostavu dokumenata, u skladu sa kriterijima iz članka 24. stavak (4) ovog zakona.

(4)Iznimno, institucija BiH može korisniku naplatiti troškove iz stavka (3) ovog članka ako je ispunjen jedan od sljedećih uvjeta:

1. Institucija BiH pretežno se finansira iz vlastitih prihoda ili
2. Korisnik zahtjeva informacije kojima institucija BiH osigurava odgovarajuće prihode kojim pokriva troškove njihova prikupljanja, izrade, reprodukcije i objave.

(5)U slučajevima iz stavka (4) ovog članka institucija BiH će odrediti naknadu za ponovnu uporabu u skladu sa objektivnim, jasnim i provjerljivim kriterijima za izračun troškova ponovne uporabe dokumenata koje Odlukom propisuje Vijeće ministara Bosne i Hercegovine, a troškovi se izračunavaju u skladu sa računovodstvenim pravilima koja se primjenjuju na instituciju BiH.

(6)Ukupan godišnji prihod tijela javne vlasti iz stavka (4) ovog članka, ostvaren po osnovi naknade troškova sukladno stavku (5) ovog članka, ne smije prelaziti troškove prikupljanja, izrade, reprodukcije i pružanja informacije, uključujući razuman povrat, u vezi s čim je institucija BiH dužna revidirati način izračuna naknade troškova na godišnjem nivou.

(7)Institucija BiH dužna je na svojim internet stranicama informirati korisnike o kriterijima za naplatu troškova iz članka 24. stavak (4) ovog Zakona, kriterijima i načinu obračuna troškova iz stavka (4) ovog članka, te o stvarno naplaćenom iznosu troškova ponovne uporabe dokumenata na godišnjoj razini.

**Članak 35.**

**(Zabrana diskriminacije i isključiva prava)**

(1)Ponovna uporaba dokumenata dopuštena je i dostupna svim podnositeljima zahtjeva uz istu naknadu i pod istim uvjetima, a broj podnositelja zahtjeva kojima tijelo odobrava pravo na ponovnu uporabu nije ograničen.

(2)Institucija BiH ne može ugovorom ili drugim sporazumom ili odlukom odobriti podnositelju zahtjeva ponovnu uporabu dokumenata koja bi spriječila ponovnu uporabu tih dokumenata od strane drugih korisnika.

(3)Iznimno od stavka (2) ovog članka, institucija BiH može odobriti isključivo pravo na ponovnu uporabu dokumenata ako je to prijeko potrebno za pružanje javne usluge ili drugih usluga u javnom interesu, a o opravdanosti razloga za odobravanje takvog isključivog prava obavještava se Upravni inspektorat Ministarstva pravde Bosne i Hercegovine.

(4)Upravni inspektorat Ministarstva pravde Bosne i Hercegovine vodi javno dostupnu evidenciju o svim odobrenim isključivim pravima.

(5)Važeći ugovori i odluke o isključivim pravima moraju se objaviti na internetskim stranicama institucije BiH nakon stupanju na snagu ovog Zakona.

(6)Sadržaj i način vođenja evidencije isključivih prava za ponovnu uporabu iz stavka (4) ovog članka propisaće Vijeće ministara Bosne i Hercegovine, u roku od šest mjeseci od dana stupanja na snagu ovog Zakona.

**DIO SEDMI- NADZOR NAD PROVEDBOM ZAKONA**

**Članak 36.**

**(Žalbeno vijeće)**

(1)Žalbeno vijeće obavlja poslove drugostupanjskog tijela u rješavanju žalbi o ostvarivanju prava na pristup informacijama i prava na ponovnu uporabu dokumenata u skladu sa ovim Zakonom.

(2)Žalbeno vijeće, kao drugostupanjsko tijelo iz stavka (1) ovog članka, prati provedbu ovog Zakona i propisa kojima se uređuje pravo na pristup informacijama i pravo na ponovnu uporabu dokumenata i po potrebi o tome izvještava Vijeće ministara Bosne i Hercegovine.

(3)Žalbeno vijeće, kao drugostupanjsko tijelo iz stavka (1) ovog članka, predlaže institucijama BiH poduzimanje mjera radi unaprijeđenja ostvarivanja prava na pristup informacijama i ponovnu uporabu dokumenata propisanu ovim Zakonom.

(4)Žalbeno vijeće inicira donošenje ili izmjene i dopune propisa radi provedbe i unaprijeđenja prava na pristup informacijama i ponovnu uporabu dokumenata.

**Članak 37.**

**(Inspekcijski nadzor)**

(1)Inspekcijski nadzor nad provedbom ovog zakona vrši Ministarstvo pravde putem Upravne inspekcije.

(2)Inspekcijski nadzor vrši se po zaprimljenoj predstavci podnositelja zahtjeva na pristup informacijama i ponovnu uporabu dokumenata, na prijedlog treće strane ili po službenoj dužnosti.

(3)Inspektor je samostalan u radu.

(4)Niko ne smije korištenjem službenog položaja ili na drugi način onemogućavati ili ometati inspektora u obavljanju nadzora i poduzimanju mjera ili radnji na koje je ovlašten.

**Članak 38.**

**(Poslovi inspektora)**

(1)U obavljanju inspekcijskog nadzora nad primjenom i provedbom ovog Zakona inspektor nadzire:

1. Objavljuje li institucija BiH informacije sukladno članku 13. ovog Zakona;
2. Osigurava li institucija BiH javnost rada sukladno članku 15. stavak (1) točka a) ovog Zakona;
3. Je li u instituciji BiH određen službenik za informisanje i postupa li službenik za informiranje u skladu sa ovlastima propisanim ovim Zakonom;
4. Vodi li institucija BiH poseban službeni upisnik o zahtjevima, postupcima i odlukama o ostvarivanju prava na pristup informacijama i ponovnu uporabu dokumenata;
5. Pravilnost primjene odredaba Zakona po zahtjevu za pristup informacijama i zahtjevima za ponovnu uporabu dokumenata;
6. Objavljuje li institucija BiH informacije o naknadi troškova za pristup i ponovnu uporabu dokumenata, kao i uvjete za ponovnu uporabu dokumenata.

(2)U obavljanju inspekcijskog nadzora, inspektori imaju pravo zahtijevati i dobiti od institucija BiH sve informacije koje su predmet postupka u skladu sa ovim zakonom.

(3)Predmetom inspekcijskog nadzora ne mogu biti informacije iz članka 1. st. (4) i (5) ovog Zakona.

**Članak 39.**

**(Način rada inspektora)**

Inspekcijski nadzor provodi se kao:

1. Neposredni inspekcijski nadzor, izravnim uvidom u podatke i dokumentaciju nadzirane institucije BiH, te uvjete i način rada nadzirane institucije BiH;
2. Posredni inspekcijski nadzor, uvidom u dostvaljene podatke i dokumentaciju.

**Članak 40.**

**(Neposredni inspekcijski nadzor)**

(1)Inspektor je dužan o provedbi neposrednog inspekcijskog nadzora obavijestiti rukovoditelja institucije BiH u kojem će provoditi neposredni inspekcijski nadzor, najkasnije tri dana prije početka nadzora.

(2)Iznimno od stavka (1) ovog članka, inspektor može obaviti neposredni inspekcijski nadzor bez prethodne najave u slučaju postojanja razloga za hitno postupanje.

(3)Rukovoditelj institucije BiH dužan je omogućiti nesmetanu provedbu inspekcijskog nadzora, što uključuje osiguranje radnog prostora za provedbu nadzora, korištenje tehničkih pomagala, podataka i dokumetacije koji su predmet nadzora.

(4)Inspektor može po potrebi u okviru provedbe nadzora uzimati izjave rukovoditelja nadziranih institucija BiH ili drugih službenika.

**Članak 41.**

**(Posredni inspekcijski nadzor)**

(1)Inspektor u provedbi posrednog inspekcijskog nadzora, ovlašten je pisano zatražiti dostavu dokumentacije, te za dostavu iste odrediti primjereni rok.

(2)Rukovoditelj institucije BiH ili druga ovlaštena osoba dužna je postupiti po traženju inspektora, kao i osigurati dostavu potpunih i točnih podataka, a u slučaju nemogućnosti postupanja, pisano, bez odgađanja dostaviti očitovanje.

**Članak 42.**

**(Zapisnik o inspekcijskom nadzoru)**

(1)Nakon provedenog inspekcijskog nadzora, inspektor sastavlja zapisnik o utvrđenim nezakonitostima, nepravilnostima i nedostacima.

(2)Zapisnik o inspekcijskom nadzoru iz stavka (1) ovog članka (u daljem tekstu: Zapisnik) mora sadržavati.

1. Činjenično stanje te eventualne povrede zakona i drugih propisa, nepravilnosti i nedostataka u radu;
2. Ocjenu stanja;
3. Mjere kojima se naređuje otklanjanje utvrđenih nezakonitosti, te rok za izvršenje naređenih mjera;
4. Prijedloge za uklanjanje utvrđenih nepravilnosti i nedotataka u radu;
5. Obvezu izvještavanja inspektora o poduzetim mjerama;
6. Pouku o pravu na žalbu.

(3)Inspektor je dužan, ovisno o prirodi naređenih mjera, odrediti primjeren rok za izvršenje istih.

(4)Ako se prilikom provedbe inspekcijskog nadzora ne utvrde nezakonitosti, nepravilnosti ili nedostaci u radu, o toj činjenici pisano će se obavijestiti rukovoditelj institucije BiH.

**Članak 43.**

**(Prava i dužnosti inspektora)**

(1)Inspektor zapisnikom može izreći sljedeće mjere:

1. Narediti poduzimanje odgovarajućih mjera radi otklanjanja utvrđenih povreda ovog Zakona i drugih propisa, nepravilnosti i nedostataka u radu nadzirane institucije BiH;
2. Zabraniti obavljanje radnji koje su poduzimane protivno ovom Zakonu ili drugim propisima;
3. Predložiti poduzimanje mjera u cilju otklanjanja nepravilnosti ili nedostataka u radu;
4. Predložiti poduzimanje mjera sa ciljem unaprijeđenja rada nadzirane institucije BiH.

(2)Zapisnik se dostavlja rukovoditelju nadzirane institucije BiH.

(3)Zapisnik se može dostaviti i instituciji BiH koja, na temelju propisa o organizaciji tijela uprave na razini institucija Bosne i Hercegovine, nadzirana institucija BiH neposredno odgovara za rad.

**Članak 44.**

**(Kontrola izrečenih mjera iz zapisnika)**

(1)Rukovoditelj nadzirane institucija BiH dužan je izvršiti izrečene mjere u roku koji je određen zapisnikom.

(2)Rukovoditelj nadzirane institucija BiH dužan je u roku od 15 dana računajući od dana isteka roka za poduzimanje zapisnikom izrečenih mjera, inspektoru dostaviti izvješće i dokaze o izvršenju mjera.

(3)Kontrolu izvršenja izrečenih mjera inspektor obavlja u pravilu posredno, pribavljanjem izvješća i dokaza o provedbi mjera.

(4)Kontrola izvršenja izrečenih mjera može se obaviti i neposrednim konktrolnim inspekcijskim nadzorom, ako to zahtijeva priroda radnji koje se u izvršenju mjera trebaju poduzeti, odnosno kada potrebu neposrednog kontrolnog nadzora, zbog nedostataka u izvješću utvrdi inspektor.

**Članak 45.**

**(Izvještavanje o nepoštivanju izrečenih mjera)**

Glavni upravni inspektor je obvezan, u slučaju neizvršenja mjera od strane nadzirane institucije BiH, izrečenih radi uklanjanja nezakonitosti izvjestiti:

1. Vijeće ministara Bosne i Hercegovine, ako mjere nisu izvršene od strane institucija BiH čiji rukovoditelj neposredno odgovara Vijeću ministara Bosne i Hercegovine i
2. Osnivača institucije BiH.

**Članak 46.**

**(Postupanje po predstavkama)**

(1)Inspektori postupaju po predstavkama na rad institucija BiH u vezi sa primjenom ovog Zakona.

(2)Inspektor je dužan razmotriti podnesenu predstavku iz stavka (1) ovog članka.

(3)Ako u postupku razmatranja predstavke inspektor ocijeni da su navodi izneseni u predstavci osnovani, inspektor je ovlašten uputiti upozorenje instituciji BiH na koga se predstavka odnosi radi hitnog preduzimanja aktivnosti na otklanjanja mogućih nezakonitosti, kao i radi dostavljanja izvješća o poduzetim aktivnostima.

(4)Ako se u postupku po predstavci utvrdi da su činjenice izložene u predstavci točne, a otklanjanje nezakonitosti ili nepravilnosti zahtijeva izricanje mjere, inspektor će po službenoj dužnosti provesti inspekcijski nadzor na način i u skladu s ovlaštenjima iz ovog Zakona.

(5)Inspektor je dužan obavijestiti podnositelja predstavke o utvrđenim činjenicama, odnosno poduzetim mjerama povodom predstavke.

(6)Obavijest iz stvaka (5) ovog članka nije upravni akt.

**DIO OSMI- PREKRŠAJNE ODREDBE**

**Članak 47.**

**(Prekršajne odredbe)**

(1)Novčanom kaznom u iznosu od 1.000,00 KM do 15.000,00 KM kaznit će se za prekršaj odgovorna osoba u instituciji BiH koja ne postupi u skladu sa rješenjem Žalbenog vijeća iz članka 28. stavak (10) ovog Zakona ili ne postupi u roku koji je određena rješenjem Žalbenog vijeća.

(2)Novčanom kaznom od 1.000, KM do 10.000,00 KM kaznit će se za prekršaj službena osoba koja ošteti, uništi, sakrije ili na drugi način učini nedostupnim dokument koji sadrži informaciju u namjeri da onemogući ostvarivanje prava na pristup informacijama.

(3)Novačnom kaznom od 1.000,00 KM do 10.000,00 KM kaznit će se fizička osoba, odnosno nočanom kaznom od 2.000,00 KM do 20.000,00 KM kaznit će se pravna osoba koja uporabi informacije protivno objavljenim uvjetima za ponovnu uporabu dokumenata iz članka 32. ovog Zakona.

(4)Novčanom kaznom u iznosu od 500,00 KM do 5.000,00 KM kaznit će se za prekršaj odgovorna osoba u instituciji BiH ako:

1. Ne postupi po nalogu upravnog inspektora;
2. Ne omogući upravnom inspektoru uvid u informacije koje su predmetom postupka, ne dostavi tražene podatke, ili dostavi nepotpune, odnosno netočne podatke;
3. Onemogući inspektoru nesmetano obavljanje nadzora;
4. U zapisnikom određenom roku ne otkloni nezakonitosti, nepravilnosti i nedostatke utvrđene zapisnikom.

**DIO DEVETI- PRIJELAZNE I ZAVRŠNE ODREDBE**

**Članak 48.**

**(Usklađenost s propisima Europske unije)**

Ovim zakonom preuzimaju se odredbe Direktive (EU) 2019/1024 Europskog parlamenta i Vijeća od 20. juna 2019. godine o otvorenim podacima i ponovnoj uporabi dokumenata javnog sektora.

**Članak 49.**

**(Primjena Zakona o upravnom postupku)**

Na sva pitanja kojima se uređuje vođenje postupka, a koja nisu uređena ovim Zakonom, na odgovarajući način se primjenjuju odredbe Zakona o upravnom postuku („Službeni glasnik BiH“, br. 12/04, 93/09, 88/07, 41/13 i 53/16).

**Članak 50.**

**(Prijelazna i završna odredba)**

(1) Institucije BiH će osigurati organizacijske, materijalne, tehničke i druge uvjete za provođenje odredaba ovog Zakona u roku od šest mjeseci računajući od dana stupanja na snagu ovog Zakona.

(2) Stupanjem na snagu ovog zakona prestaju da važe odredbe Zakona o slobodi pristupa informacijama u Bosni i Hercegovini („Službeni glasnik BiH“, br. 28/00, 45/06, 102/09, 62/11 i 100/13).

**Članak 51.**

**(Stupanje na snagu)**

Ovaj zakon stupa na snagu osmog dana od dana objavljivanja u „Službenom glasniku BiH“.

PSBiH, broj \_\_\_\_/21

\_\_\_\_\_\_ 2021. godine

Sarajevo

 Predsjedatelj Predsjedatelj

 Zastupničkog doma Doma naroda

Parlamentarne skupštine BiH Parlamentarne skupštine BiH **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_**

**O B R A Z L O Ž E NJ E**

**1. USTAVNI TEMELJ**

Ustavni temelj za donošenje ovog zakona sadržan je u članku IV 4. a) Ustava Bosne i Hercegovine, prema kojem je Parlamentarna skupština Bosne i Hercegovine ovlaštena za donošenje zakona.

**2. RAZLOZI ZA DONOŠENJE ZAKONA**

Donošenje Zakona o slobodi pristupa informacijama u Bosni i Hercegovini ( u daljnjem tekstu: Zakon), stavlja se izvan snage Zakon o slobodi pristupa informacijama u Bosni i Hercegovini („Službeni glasnik BiH“, br. 28/00, 45/06, 102/09, 62/11 i 100/13). Razlozi za donošenje sadržani su u potrebi da se ovaj Zakon u normativno-pravnom smislu uskladi s Jedinstveni pravilima za izradu pravnih propisa u institucijama Bosne i Hercegovine („Službeni glasnik BiH“, br. 11/05, 58/14, 60/14 i 50/17), kojima su uređeni formalni kriteriji za izradu pravnih propisa u skladu s odgovarajućom praksom Europske unije.

Ovim Zakonom smo pokušali da slobodu pristupa informacijama propišemo na sveobuhvatan način, koristeći terminologiju na jasan, doslijedan i precizan način, vodeći računa prije svega o osobama kojima je Zakon namijenjen.

Donošenjem ovog propisa žele se prevazići uočeni nedostaci, proizišli iz praktične primjene Zakona o slobodi pristupa informacijama.

Razlog za donošenje novog Zakona, ogleda se i u značaju materije koja je predmetom definiranja ovog Zakona.

Naime, sloboda pristupa informacijama smatra se jednim od preduvjeta odgovornog i transparentnog rada tijela javne vlasti. Ovim Zakonom propisan je poseban institut tj. „proaktivan pristup informacijama“, s obzirom da se demokratizacijom uvida u podatke od javnog značaja kojima raspolažu tijela javne vlasti, sprječavaju moguće zlouporabe u radu tijela javne vasti.

Proaktivan pristup informacijama je proces od kojeg ovisi javnost rada javnog tijela, te istovremeno upoznavanje javnosti sa relevantnim informacijama od ključne važnosti za razumijevanje rada javnih tijela.

Razlozi za donošenje ovog zakona sadržani su i u:

-obvezi Bosne i Hercegovine u ispunjavanju međunarodno preuzetih obveza. Potpisivanjem Sporazuma o stabilizaciji i pridruživanju između Evropskih zajednica i njihovih država članica, s jedne strane, i Bosne i Hercegovine s druge strane („Službeni glasnik BiH – Međunarodni ugovori“, br. 10/08, 1/17 i 8/17) 16. 06. 2008. BiH je preuzela obvezu usklađivanja svog postojećeg i budućeg zakonodavstva i njegovu propisnu primjenu i provedbu od dana potpisivanja Sporazuma do kraja prijelaznog perioda od šest godina od dana stupanja na snagu. Sporazum je stupio na snagu 01. 06. 2015. te je kraj prijelaznog perioda 01. 06. 2021.  U konkretnom slučaju Nacrt zakona se usklađuje sa odredbama Direktive (EU) 2019/1024 Europskog parlamenta i Vijeća od 20. juna 2019. godine o otvorenim podacima i ponovnoj uporabi dokumenata javnog sektora

-bržoj implementaciji Inicijative za otvorenu vlast, kojoj je Bosna i Hercegovina pristupila 2014. godine, kojom se također ističe potreba definiranja pojmova: ponovna uporaba dokumenata, otvoreni oblik informacije, test javnog interesa i proaktivna transparentnost;

- skraćivanje rokova za dostavljanje traženih podataka, i

- uspostavljanje Centralnog portala institucija Bosne i Hercegovine, kao javno dostupnog alata

 na internetu, koji korisnicima omogućava trajni pristup informacijama pohranjenim u bazi

 elektronskih dokumenata i/ili fizičkim zbirkama dokumenata, kojim bi bilo omogućeno svim

 zainteresiranim osobama neposredan uvid u informacije sa kojima raspolaže tijelo javne vlasti,

 a što bi posebno utjecalo na transparentnost rada, kao i na neposredan uvid javnosti u

 informacije kojima tijela javne vlasti raspolažu ili se nalaze u njihovom posjedu.

Bitno je naglasiti da je u Analitičkom izvješću uz Mišljenje Europske komisije o zahtjevu Bosne i Hercegovine za članstvo u Europskoj uniji glasi istaknuto da „z*akonodavstvo o slobodi pristupa informacijama na državnoj i entitetskim razinama treba uskladiti u cijeloj zemlji i uskladiti sa međunarodnim i europskim standardima”.*

U cilju prilagođavanja zakonodavstva Bosne i Hercegovine sa općeprihvaćenim Europskim standardima, odnosno Direktivom (EU) 2019/1024 kao i sa međunarodnim standardima i naprednim rješenjima država u okruženju i država članica Europske unije, uključeni su i TAIEX eksperti, koji su dali sljedeće preporuke:

-U preporuci broj 1. predloženo je usvajanje novog Zakona o pravu na slobodu pristupa informacijama sa jasnim i dobro struktuiranim tekstom, u koji trebaju biti uključene odredbe gore navedenih Direktiva EU;

-U preporuci broj 2. predloženo je definiranje principa, odnosno načela;

-U preporuci broj 3. predloženo je da se iz odredaba važećeg Zakona uklone sve odredbe o zahtjevima koji se odnose na osobne informacije, jer je u primjeni Zakon o zaštiti osobnih podataka, kojim je ova materija regulisana;

-U preporuci broj 4. predloženo je da se osigura proaktivno objavljivanje informacija na službenim internetskim stranicama tijela javne vlasti, koje će biti glavni način raspodjele informacija, jer je riječ o međunarodnom standardu, kao i da je to u skladu sa EU regulativom. Posebno je istaknuto da proaktivan pristup objavljivanja informacija kod nositelja javne vlasti utječe na štednju kako ljudskih resursa i vremena, tako i dodatnih materijalnih troškova, a posebno tretira građane na jednak i nediskriminatoran način. Takođe je predloženo da se kroz odredbe Zakona definiraju kratki vremenski rokovi za proaktivno objavljivanje informacija, radi njihove učinkovitosti, kao i prihvatanje klučnih međunarodnih standarda, koje treba pratiti kroz proaktivnu objavu, odnosno da informacije trebaju biti: relevantne, razumljive, dostupne, besplatne, blagovremene, ažurne i objavljene na pristupačan način;

-U preporuci broj 5. predloženo je sačinjavanje definicije informacije u skladu sa međunarodnim standardima;

-U preporuci broj 6. predloženo je sačinjavanje liste izuzetaka i uspostavu testova štete i javnog interesa u skladu sa međunarodnim standardima;

-U preporuci broj 7. predloženo je da se uključe mehanizmi za poboljšanje efikasnosti postupka podnošenja zahtjeva, kako bi se osiguralo da se odluka o pravu pristupa informacijama bez odlaganja izvrši, kao i da se osigura da pravo na pristup informacijama bude učinkovito i efikasno;

-U preporuci broj 8. predlaženo je da se detaljno reguliraju pitanja vezana za troškove, te da se u odredbi osigura da će to pitanje biti precizno definirano podzakonskim aktom;

-U preporuci broj 9. predloženo je da se kroz odredbe Zakona ojača uloga službenika za informiranje;

-U preporuci broj 10. predloženo ja da se kroz odredbe ovog Zakona osigura zaštita prava na pristup informacijama kroz drugostupanjski postupak, o čemu bi trebalo isključivo odlučivati neovisno tijelo i

-U preporuci broj 11. predložena je uspostava nadzornog tijela po međunarodnim standardima.

Sve naprijed navedeno je uzeto u obzir i propisano odredbama ovog Zakona.

**3. CILJ DONOŠENJA ZAKONA**

Cilj donošenja Zakona je sustavno uređenje materije na razini institucija Bosne i Hercegovine, kako bi se osigurala pravilna primjena Zakona i poštivanje međunarodnih standarda, kao i promocija i zaštita prava na pristup informacijama.

Istovremeno, cilj donošenja ovog Zakona je uspostavljanje čvrste pravne strukture sa jasnim administrativnim procedurama, jasnim odredbama koje se odnose na nadzorne mehanizme, čime se osigurava kvalitetna promocija prava u oblasti slobode pristupa informacijama.

Cilj Zakona jeste i da isti bude usklađen sa zakonodavstvom EU, odnosno odredbama Direktive (EU) 2019/1024 Europskog parlamenta i Vijeća od 20. juna 2019. godine o otvorenim podacima i ponovnoj uporabi dokumenata javnog sektora.

**4. NAČELA NA KOJIMA SE ZAKON TEMELJI**

Načela na kojima se temelji predloženi Zakon jeste načelo transparentnosti i otvorenosti, slobodnog pristupa informaciji, načelo otvorene vlasti, pravovremenosti, potpunosti i točnosti informacija, načelo jednakosti korisnika, načelo raspolaganja informacijom, načelo međusobnog poštovanja i suradnje, te načelo besplatnog ustupanja informacija.

**5. OBRAZLOŽENJE PREDLOŽENIH PRAVNIH RJEŠENJA**

**Člankom 1. definira se Predmet zakona** pa se propisuje da se ovim zakonom utvrđuje pravo na pristup informacijama i ponovnu uporabu dokumenata u posjedu institucija vlasti Bosne i Hercegovine, pravnih osoba koje osnivaju institucije BiH sukladno odredbama Zakona o registraciji pravnih osoba koje osnivaju institucije Bosne i Hercegovine i neovisnih tijela Bosne i Hercegovine osnovanih posebnim zakonom, a koje se ostvaruje na način i u postupku propisanim ovim zakonom, te propisuju i druge obveze institucija BiH iz stavka (1) ovog članka, kao i prekršajne odredbe vezane za ostvarivanje prava na pristup informacijama. Nadalje, propisuje se da se odredbe ovog zakona ne primjenjuju na stranke u sudskom, upravnom i drugim na zakonu utemeljenim postupcima, kojima je dostupnost informacijama iz tih postupaka utvrđena posebnim propisom, na informacije za koje postoji obveza čuvanja tajnosti, u skladu sa posebnim propisima koji uređuju oblast tajnih podataka, kao i na informacije koje predstavljaju klasificirane informacije čiji su vlasnici međunarodne organizacije ili druge države, te klasificirane informacije institucija BiH koje nastaju ili se razmijenjuju u okviru suradnje s međunarodnim organizacijama ili drugim državama.

**Člankom 2. definira se Cilj zakona,** pa se propisuje da se istim omogućava i osigurava ostvarivanje prava na slobodan pristup informaciji fizičkoj i pravnoj osobi, putem otvorenosti i javnosti djelovanja institucija BiH, u skladu s međunarodnim ugovorima o ljudskim pravima i slobodama i opće prihvaćenim pravilima međunarodnog prava, ovim i drugim zakonom, radi ostvarenja i zaštite interesa javnosti i ostvarenja slobodnog i demokratskog poretka i otvorenog društva.

**Člankom 3. se propisuje Ravnopravnost spolova, zabrana diskriminacije i zaštita osobnih podataka,** tako da se ovaj zakon temelji na načelu zabrane diskriminacije u skladu sa Zakonom o zabrani diskriminacije u Bosni i Hercegovini („Službeni glasnik BiH“, broj 59/09); načelu ravnopravnosti spolova, u skladu sa Zakonom o ravnopravnosti spolova u Bosni i Hercegovini („Službeni glasnik BiH“, broj: 32/10-pročišćen tekst); da institucije BiH, odnosno da se svaka fizička ili pravna osoba na koju se odnose odredbe ovog zakona dužna je dosljedno postupiti po odredbama Zakona o zaštiti osobnih podataka („Službeni glasnik BiH“, br. 49/06, 76/11 i 89/11), te da izrazi koji se koriste u ovom zakonu, a koji imaju rodno značenje, bez obzira na to jesu li korišteni u muškom ili ženskom rodu, obuhvataju na jednak način i muški i ženski rod.

**Člankom 4. se propisuje Značenje pojedinih izraza**, i to: **korisnik prava na pristup informacijama i ponovnu uporabu dokumenata**“ (u daljem tekstu:korisnik) je svaka domaća ili strana fizička i pravna osoba; **„institucija BiH**“ **,** u smislu odredaba ovog Zakona je tijelo zakonodavne, sudbene ili izvršne vlasti kojima je povjereno vršenje javnih ovlasti, koje su utemeljene u zakonom propisanoj proceduri ili koje se financiraju iz javnih prihoda, ili kojima je posebnim zakonom povjereno obavljanje poslova uprave, institucije sa javnim ovlaštenjima. Institucija BiH je i pravna osoba koju osnivaju institucije BiH sukladno odredbama Zakona o registraciji pravnih osoba koje osnivaju institucije Bosne i Hercegovine i neovisna tijela Bosne i Hercegovine osnovana posebnim zakonom; „**informacija“** podrazumjeva svaki sadržaj u posjedu institucija BiH, zabilježen u bilo kom obliku, a koji je institucija BiH sačinila, primjenila ili dobila neovisno o vremenu nastanka ili kategorizacije;„**dokument“** znači svaki sadržaj bez obzira na medij (papir ili elektronički oblik ili kao zvučni, vizualni ili audiovizualni zapis) ili svaki dio takvog sadržaja;**„međunarodna informacija“** je informacija koju je Bosni i Hercegovini ustupila strana država ili međunarodna organizacija s kojom Bosna i Hercegovina surađuje ili je članica iste;1) pravo pristupa informaciji obuhvata pravo traženja, primanja, **“pravo na pristup informaciji”** obuhvaća pravo na traženje i dobivanje informacije kao i obvezu institucija BiH da omogući pristup zatraženoj informaciji, odnosno da objavljuje informaciju neovisno o postavljenom zahtjevu, kada takvo objavljivanje proizilazi iz obveze propisane zakonom ili drugim propisom;”**ponovna uporaba”** znači uporabu od strane fizičkih ili pravnih osoba, dokumenata u posjedu institucija BiH u komercijalu ili nekomercijalnu svrhu različitu od izvorne svrhe za koju su dokumenti nastali, a koja se ostvaruje u okviru zakonom ili drugim propisom određenog djelokruga ili posla, koji se uobičajeno smatra javnim poslom.Razmjena informacija između institucija BiH radi obavljanja poslova iz njihovog djelokruga ne predstavlja ponovnu uporabu; “**test razmjernosti i javnog interesa**” je procjena razmjernosti između razloga za omogućavanje pristupa informaciji i razloga za ograničenje te omogućavanje pristupa informaciji ako prevlada javni interes; “**vlasnik informacije**” je institucija BiH u okviru čijeg djelokruga je nastala informacija, odnosno tijelo druge države ili međunarodne organizacije u okviru čijeg djelokruga rada je nastala međunarodna informacija;“**centralni portal javnih informacija**“ je javno dostupan alat na internetu, koji korisnicima omogućava trajni pristup informacijama pohranjenim u bazi elektronskih dokumenata i/ili fizičkim zbirkama dokumenata; **„mašinski čitljiv oblik**“ je oblik datoteke strukturiran tako da ga programska aplikacija može lako identificirati, prepoznati i iz njega izdvojiti određene podatke, uključujući pojedinačne podatke i njihovu unutarnju strukturu; **„otvoreni oblik**“ je oblik datoteke koji je neovisan o korištenoj platformi i dostupan javnosti bez ograničenja koja bi sprečavala ponovnu uporabu;“**otvoreni standard**“ je u pisanom obliku utvrđen standard s detaljnim specifikacijama preduvjeta za osiguranje interoperabilnosti softvera; **(okvir interoperabilnosti);** „**portal otvorenih podataka**“ je podaktovni čvor koji služi za prikupljanje, kategorizaciju i distribuciju otvorenih podataka javnog sektora. Portal predstavlja svojevrsni katalog metapodataka koji omogućava lakše pretraživanje otvorenih podataka; „**metapodaci**“ su podaci o podacima, odnosno podaci koji opisuju karakteristike nekog izvora. Oni mogu opisivati jedan podatak, cijelu skupinu podataka ili samo neki dio cjeline; „**proaktivna objava informacija**“ je kontinuirana samoinicijativna objava određenih vrsta informacija na internetskim stranicama institucija BiH u otvorenom obliku, koji podrazumjeva oblik datoteka, koji je neovisan o korištenoj platformi i bez ograničenja za ponovljenu uporabu;“**odgovorna osoba**“ u smislu ovog Zakona je osoba u instituciji BiH, čije je činjenje ili nečinjenje dovelo do povrede Zakona; **„Žalbeno vijeće pri Vijeću ministara Bosne i Hercegovine“ (u daljem tekstu: Žalbeno vijeće)** je samostalna pravna osoba i neovisno tijelo Vijeća ministara Bosne i Hercegovine koje odlučuje po žalbama, u drugostupanjskom postupku i**“treća osoba“** je bilo koja fizička ili pravna osoba koja posjeduje podatke, a nije institucija BiH.

**Člankom 4. Zakona izvršeno je usklađivanje ove odredbe sa odredbom članka 2. Direktiva (EU) 2019/1024 Europskog parlamenta i Vijeća od 20. lipnja 2019. o otvorenim podatcima i ponovnoj uporabi informacija javnog sektora (SL L 172, 26.6.2019.) ( u daljem tekstu: Direktiva)**

4) informacija u posjedu organa vlasti je faktičko posjedovanje **Člankom 5. se propisuje Načelo transparentnosti i otvorenosti,** tako da se sve informacije institucija BiH smatraju se otvorenim i javnim, osim ako je neobjavljivanje u potpunosti opravdano i zasnovano na zakonom propisanim izuzecima.

**Člankom 6. se propisuje Načelo slobode pristupa informaciji,** na način da su sve informacije dostupne svakoj domaćoj ili stranoj fizičkoj i pravnoj osobi, bilo putem proaktivne objave ili putem podnošenja zahtjeva za slobodu pristupa informaciji.

**Člankom 7. se propisuje Načelo otvorene vlasti,** na način da se promovira dobro upravljanje, osigurava učešće javnosti i borba protiv korupcije, a institucije BiH će, u vršenju svoje dužnosti pružati usluge što je moguće otvorenije.

**Člankom 8. se propisuje Načelo pravovremenosti, potpunosti i točnosti informacija,** na način da su institucije BiH dužne osigurati lak, brz i efikasan pristup informacijama, tako da informacije koje institucije BiH objavljuju, odnosno daju,moraju biti pravovremene, potpune i točne.

**Člankom 9. se propisuje Načelo jednakosti korisnika,** na način da pravo na pristup informacijama i ponovnu uporabu dokumenata pripada svim korisnicima na jednak način i pod jednakim uvjetima., a institucije BiH ne smiju staviti korisnike u neravnopravan položaj, osobito na način da se pojedinim korisnicima informacija pruža prije nego ostalima ili na način koji ih stavlja u povoljniji položaj.

**Člankom 9. Zakona izvršeno je usklađivanje ove odredbe sa odredbom članka 11. Direktive.**

**Člankom 10. se propisuje Načelo raspolaganja informacijom,** na način da korisnik koji raspolaže informacijom, u skladu sa ovim zakonom, ima pravo tu informaciju javno iznositi.

**Člankom 11. se propisuje Načelo međusobnog poštovanja i suradnje,** na način da se odnos institucija BiH i korisnika, temelji na suradnji i pružanju pomoći, te međusobnom uvažavanju i poštivanju dostojanstva ljudske osobe.

**Člankom 12. se propisuje Načelo besplatnog ustupanja informacija,** na način da institucija BiH koja raspolaže informacijom dužna je besplatno ustupiti informaciju, kao i ponovno korištenje informacije.

**Članak 13. se propisuje Proaktivna objava informacija,** na način da se stavkom (1)utvrđuje obveza institucija BiH da, na svojoj internetskoj stranici ili na drugi pogodan način, redovito objavljuje i ažurira informacije iz svog djelokruga rada na lako dostupan način, kada je to god moguće i odgovarajuće, u mašinski čitljivom obliku. Stavkom (2) se taksativno nabrajaju vrste informacija koje su institucije dužne objaviti i to:nformacije o instituciji BiH, kao što su pravni osnov propisan zakonom, kao i drugim pravnim okvirom, djelokrug rada, popis ključnih poslova i dokumenata, koje donosi institucija BiH, interni akti, funkcije, nadležnosti i ovlaštenja institucije BiH; Informacije o organizaciji institucije BiH kao što su organizacijska struktura, informacije o zaposlenima (ime i prezime, radno mjesto, kontakt informacije i iznos plaće);Informacije o radu, kao što su strategije, planovi rada, politike, aktivnosti i akcijski planovi;Odluke i akti, kao što su propisi, opći akti i dokumenti koje donosi institucija BiH, a koji utiču na interese korisnika;Informacije o načinu odlučivanja i mogućnostima sudjelovanja javnosti, uključujući informacije o javnim savjetovanjima i drugim oblicima sudjelovanja, informacije o sjednicama, dnevnom redu, zaključcima i zapisnicima sa sjednica, kao i omogućavanja prisutnosti javnosti na sjednicama, u smislu navođenja načina i rokova prijave, kao i broja sudionika;Informacije o financiranju, kao što su planirani proračun, izvješće o prihodima i rashodima, revizija i evaluacija i druge financijske informacije;Informacije o bespovratnim sredstvima koje dodjeljuje institucija BiH, kao što su subvencije, donacije, potpore, projektna sredstva uz navođenje primatelja, iznosa i razdoblja na koje se sredstva dodjeljuju;Informacije o javnim nabavama, uključujući informacije o postupku javne nabave, kriterijima, rezultataima, ugovorima i izvješća o ispunjenju ugovora;Informacije o javnim natječajima, uključujući i tekst natječaja, dokumentaciju potrebnu za sudjelovanje u natječaju (ako postoji), fazama u postupku natječaja, kao i konačnom rezultatu natječaja;Informacije o uslugama koje institucija BiH pruža korisnicima, kao što su naziv i pravni osnov, upute, rokovi, formulari, informacije o naknadama, pristojbama i drugim plaćanjima;Informacije o registrima, bazama i popisima, koje institucija BiH vodi, način pristupa (internetom ili na drugi način), odnosno poveznicama na one kojima se može pristupiti internetom;Informacije o pravu na pristup informacijama koji uključuje informacije o načinu ostvarivanja prava, pravnom okviru, procedurama za ostvarivanje prava, kontakt informacijama službenika za informiranje, pravu na žalbu i predstavku, formular za podnošenje zahtjeva, godišnje izvješće, registar zahtjeva i druge pojedinosti za korisnike prava na pristup informacijama;Druge informacije, za koje obveza objavljivanja proizilazi iz posebnog zakona ili drugog propisa. Stavkom (3)se propisuje da osim informacija navedenih u stavku (2) ovog članka, institucija BiH objavljuje i sve druge informacije važne za rad, organizaciju, odlučivanje i financiranje, što uključuje i objavljivanje informacija u obliku vodiča, sažetka i drugim razumljivim oblicima pristupačnim korisnicima informacija, objavljivanje važnih informacija na oglasnj ploči institucija BiH, kao i osiguravanje određenog broja primjeraka važnijih dokumenata.

**Člankom 14. se propisuje Dostavljanje dokumenata u Centralni portal javnih informacija,** tako da su institucije BiH dužne su dokumente koji su taksativno nabrojani kao obvezni za objavu u elektroničnom obliku dostavljati u Centralni portal javnih informacija radi njihove trajne dostupnosti. Nadalje se propisuje da poslove vođenja i održavanja Centralnog portala javnih informacija obavlja Generalno tajništvo Vijeća ministara Bosne i Hercegovine, a stavkom (3)se propisuje da će se način organiziranja i vođenja Centralnog portala javnih informacija na razini institucija Bosne i Hercegovine propisati pravilnikom, koji na prijedlog Generalnog tajništva Vijeća ministara Bosne i Hercegovine donosi Vijeće ministara Bosne i Hercegovine, u roku od devet mjeseci od dana stupanja na snagu ovog zakona.

**Člankom 15. se prpisuje Javnost rada**, tako da suInstitucije BiH obvezne javnost informirati o:Sjednicama službenih tijela i dnevnom redu zasjedanja, vremenu održavanja, načinu rada i mogućnostima neposredonog uvida u njihov rad i Broju osoba kojima se može istodobno osigurati neposredan uvid u rad institucije BiH , pri čemu se mora voditi računa o redoslijedu prijavljivanja. Stavkom (2) se propisuje da institucija BiH nije dužna osigurati neposredan uvid u svoj rad kada se radi o pitanjima u kojima se po zakonu javnost mora isključiti, odnosno ako se radi o informacijama za koje postoje ograničenja prava na pristup informacijama, u skladu sa odredbama ovog zakona, a stavkom (3)da će institucija BiH poduzeti mjere da objavi sadržaj javnih dokumentata, kada je to u interesu promoviranja transparentnosti i efikasnosti rada institucije BiH, kao i podsticanja informativnog učinka javnosti u vezi pitanja od javnog interesa.

**Člankom 16. propisuje se Službenik za informiranje,** i to tako što se u stavku (1) propisuje obveza institucija BiH da, radi osiguravanja pristupa informacijama, imenuje službenika za informiranje, u roku od 90 dana od dana stupanja na snagu ovog Zakona**,** čiji se službeni podaci s kontakt adresom dostavljaju Ombudsmanu za ljudska prava Bosne i Hercegovine i Žalbenom vijeću, te objavljuju na internetskoj stranici institucije BiH, u roku od osam dana od dana imenovanja, a stavkom (2) da Žalbeno vijeće vodi listu institucija BiH koje su obvezne da postupaju po ovom Zakonu, kao i listu službenika za informiranje, koju objavljuju u mašinski čitljivom formatu na internetskoj stranici Žalbenog vijeća, uz obvezu redovitog ažuriranja. Stavkom (3) se propisuje obveza institucije BiH da osigura da se svaki zahtjev za slobodu pristupa informacijama dostavi u nadležno postupanje organizacijskoj jedinici u okviru institucije BiH, koja raspolaže traženom informacijom radi provođenja postupka donošenja odluke po zahtjevu, a stavkom (4) da se Rješenje obvezno se dostavlja i službeniku za informiranje institucije BiH. Stavkom (5) se propisuje obveza Službenika za informiranje da uredno vodi evidencije o broju primljenih zahtjeva, vrsti traženih informacija, broju donesenih rješenja, broju konačnih rješenja, broju zahtjeva po kojima nisu donijeta rješenja i načinu postupanja tijela javne vlasti, a stavkom (6) da evidenciju iz stavka (5) ovog članka, službenik za informiranje, svaka tri mjeseca, dostavlja rukovoditelju institucije BiH, Žalbenom vijeću i Instituciji ombudsmana za ljudska prava Bosne i Hercegovine. Nadalje, stavkom (7) se propisuje da službenik za informiranje u godišnje izvješće o radu tijela javne vlasti, koje se u zakonom propisanoj proceduri upućuje Vijeću ministara Bosne i Hercegovine i Parlamentarnoj skupštini Bosne i Hercegovine, obvezno uključuje i evidenciju o broju primljenih zahtjeva, vrsti traženih informacija, broju donesenih rješenja, broju konačnih rješenja, broju zahtjeva po kojima nisu donesena rješenja i načinu postupanja institucije BiH, a stavkom (8) da sastavni dio izvješća čine analiza i ocjena ostvarivanja prava na pristup informacijama i ponovnu uporabu informacija u instituciji BiH, podaci i analiza o predmetima po žalbama, inspekcijskom nadzoru i počinjenim prekršajima zbog povrede prava na pristup informacijama i ponovne uporabe dokumenata, sa prijedlozima mjera za otklanjanje nedostataka i nepravilnosti. Posebno se u stavku (9) regulira obveza da godišnje izvješće, službenik za informiranje obavezno objavljuje i na internetskoj stranici institucije BiH. Stavkom (10) se propisuje da službenik za informiranje obavlja poslove redovitog objavljivanja i ostalih informacija sukladno unutarnjem ustroju institucije BiH, dok se stavkom (11) propisuje da će Vijeće ministara Bosne i Hecegovine, na prijedlog Ministarstva pravde Bosne i Hercegovine, u cilju efikasnije provedbe ovog Zakona, donijeti Vodič za pristup informacijama, kojim se detaljno uređuje način ostvarivanja prava građana na pristup informacijama koje su u posjedu institucija BiH sa pripadajućim obrascima, kojima se osigurava da se na što brži i jednostavniji način ostvari pravo na pristup informacijama, a koji se objavljuje na internetskoj stranici institucije BiH , u roku od 90 dana od dana stupanja na snagu ovog Zakona.

**Člankom 17. propisuje se Registar zahtjeva,** na način da se stavkom(1) utvrđuje obveza institucija BiH da, putem službenika za informiranje vode poseban registar zahtjeva za pristup informacijama, koji sadrži upise o proceduralnim koracima, o rješenju zahtjeva, kao i podatke o žalbenom ili sudbenom postupku, a stavkom (2) da institucija BiH objavljuje podatke iz registra zahtjeva na svojoj internet stranici, uz zaštitu osobnih podataka korisnika i trećih osoba, u skladu sa zakonom kojim se uređuje zaštita osobnih podataka. Stavkom (3) se propisuje da će sadržaj i način vođenja registra propisati pravilnikom ministar Ministarstva pravde Bosne i Hercegovine roku od 90 dana od dana stupanja na snagu ovog Zakona.

**Člankom 18. propisuju se Ograničenja i njihovo trajanje,** pa se stavkom(1) utvrđuje da će institucija BiH ograničiti pristup informacijama koje se tiču svih postupaka koje vode nadležna tijela u prethodnom kaznenom postupku za vrijeme trajanja tih postupaka. Stavkom (2) se taksativno nabrajaju informacije za koje institucija BiH može ograničiti pristup informaciji i to: ako informacija nosi oznaku tajnosti, u skladu sa zakonom ili općim aktom donesenim na temelju zakona kojim se propisuje tajnost podataka; ako je informacija poslovna ili profesionalna tajna, sukladno zakonu; ako je informacija porezna tajna, sukladno zakonu;ako je informacija zaštićena zakonom, kojim se uređuje područje zaštite osobnih podataka;ako je informacija zaštićena propisima kojim se uređuje pravo intelektualnog vlasništva, osim u slučaju izričitog pisanog pristanka nositelja prava;ako je pristup informaciji ograničen sukladno međunarodnim ugovorima ili se radi o informaciji nastaloj u postupku sklapanja ili pristupanja međunarodnim ugovorima ili pregovora s drugim državama ili međunarodnim organizacijama do završetka postupka, ili se radi o informaciji nastaloj u području održavanja diplomatskih odnosa i u ostalim slučajevima utvrđenim zakonom. Stavkom (3) se propisuju ograničenja pristupa informaciji, kada institucija BiH takođe, može ograničiti pristup, te se ista taksativno nabrajaju, uz uvjet ako postoji osnovana sumnja da bi njezino objavljivanje: onemogućilo učinkovito, neovisno i nepristrasno vođenje sudskog, upravnog ili drugog pravno uređenog postupka, izvršenje sudske odluke ili kazne; onemogućilo rad tijela koje vrši upravni nadzor, inspekcijski nadzor, odnosno nadzor zakonitosti rada i akata. Nadalje, i stavkom (4) se propisuje kada institucija BiH može ograničiti pristup informaciji, i to, ako je: informacija u postupku izrade unutar jednog ili među više institucija BiH, a njezino bi objavljivanje prije završetka izrade cjelovite i konačne informacije moglo ozbiljno narušiti proces njene izrade; informacija nastala u postupku usuglašavanja pri donošenju propisa ili drugih akata, te u razmjeni stavova i mišljenja unutar jednog među više institucija BiH, a njezino bi objavljivanje moglo dovesti do pograšnog tumačenja sadržine informacije, ugroziti proces donošenja propisa i akata ili slobodu davanja mišljenja i izražavanja stavova; ako tražena informacija sadrži podatak koji podliježe ograničenju iz stavka (2) i (3) ovog članka, preostali dijelovi informacije učinit će se dostupnim; informacije kojima se ograničava pravo na pristup zbog razloga navedenih u stavku (2) točka e) ovog članka postaju dostupne javnosti kada to odredi onaj kome bi objavljivanjem informacije mogla biti prouzročena šteta, ali najduže u roku od 20 godina od dana kad je informacija nastala, osim ako zakonom ili drugim propisom nije određen duži rok; informacija iz stavka (2) i (3) ovog članka postaju dostupne javnosti nakon što prestanu razlozi na temelju kojih je institucija BiH ograničila pravo na pristup informaciji i pristup informaciji iz stavka (4) točka a) ovog članka može se ograničiti i nakon što je informacija dovršena, osobito ako bi ta objava ozbiljno narušila proces odlučivanja i izražavanja mišljenja ili dovela do pogrešnog tumačenja sadržine informacije, osim ako postoji prevladavajući javni interes za objavu informacije.

**Člankom 19. se propisuju Ostala ograničenja,** i to tako što se stavkom (1) utvrđuje da je pristup javnim informacijama ograničen do mjere neohodne za zaštitu povjerljivih informacija, prava intelektualnog vlasništva, trgovine, porezne ili poslovne tajne i privatnosti fizičkih osoba, ka i za zaštitu osobnih podataka korisnika i trećih osoba, u skladu sa zakonom kojim se uređuje zaštita osobnih podataka, stavkom (2) da se ograničenje iz stavka (1) ovog članka ne primjenjuje na informacije o imenima zaposlenih, rukovodećih službenika i drugih osoba, koja učestvuju u javnim poslovima, njihovim plaćama, drugim prihodima plaćenim iz proračunskih sredstava, troškovima koji se odnose na javne aktivnosti te osobe, postojanje sukoba interesa, kao i njihove kvalifikacije. Stavkom (3) se propisuje da pristup javnim informacijama može biti ograničen i ako se može razumno očekivati da bi omogućavanjem pristupa informaciji nastala ozbiljna šteta za zakonit cilj zaštite sljedećih interesa:Nacionalne sigurnosti i međunarodnih odnosa;Javnog reda;Prevencije istrage i procesuiranja krivičnih djela;Stegovni postupak;Inspekcije, kontrole i nadzora kojeg provode javna tijela;Komercijalnih i drugih ekonomskih interesa;Ekonomske, monetarne i tečajne politike;Jednakosti stranaka u sudskim postupcima i učinkovitosti pravosuđa;Okoliša i Razmjene mišljenja unutar ili između institucija BiH glede nekog pitanja.

**Člankom 20. se propisuje Test razmjernosti i javnog interesa**, na način da se stavkom **(**1) propisuje da institucija BiH neće objaviti tražene informacije, bez obzira na to da li je utvrđeno izuzeće iz čl. 18. i 19. ovog Zakona, samo kada može opravdati značajnom štetom koja bi nastala u određenom interesu i gdje institucija BiH može pokazati da ne postoji javna zainteresovanost za objavljivanje informacija, što mora biti obrazloženo u pisanoj formi u rješenju o odbijanju zahtjeva, a stavkom (2) da će prilikom utvđivanja da li je objavljivanje tražene informacije opravdano u javnom interesu, nadležna institucija BiH uzeti u obzir razmatranja kao što su, ali ne ograničavajući se na nepoštivanje zakonske obveze, postojanje bilo kog prijestupa, nepravosnažnosti, zlouporabe autoriteta ili nemara u vršenju službene dužnosti, neovlaštenom korištenju javnih sredstava ili opasnosti po zdravlje ili sigurnost pojedinaca, javnosti ili okoliša. Stavkom (3) se propisuje da u slučajevima kada institucija BiH može opravdati da povreda prevazilazi javni interes za objavu, ona će, u pisanoj formi, rješenjem o odbijanju zahtjeva identificirati i mogući vremenski period nakon koga se izuzeće više ne primjenjuje, uz uputu da nakon isteka tog vremenskog roka, podnositelj zahtjeva može ponovo podnijeti zahtjev.

**Člankom 21. se propisuje Razdvajanje ili djelimičan pristup informaciji,** tako da ako se utvrdi da je dio tražene informacije izuzet, nadležna institucija BiH će razdvojiti taj dio i podijeliti ostatak informacije, uz precizno navođenje koji izuzetak ili izuzeci su primjenjeni i na koje dijelove dokumenta ili dokumenata.

**Člankom 22. se propisuje Ostvarivanje prava na pristup informaciji,** pa se stavkom(1) propisuje obveza institucije BiH da omogući pristup informacijama, i to:blagovremenim objavljivanjem informacija o svom radu na primjeren i dostupan način, odnosno na internetskim stranicama institucija BiH, Centralnom portalu javnih informacija institucija BiHili objavom u službenom ili javnom glasilu; davanjem informacije korisniku koji je podnio zahtjev na jedan od sljedećih načina:neposrednim davanjem informacije;davanjem informacije pisanim putem; omogućavanjem uvida u dokumente i izradu preslike dokumenta koji sadrže traženu informaciju; dostavljanjem preslike dokumenata koji sadrži traženu informaciju i na drugi način koji je prikladan za ostvarivanje prava na pristup informaciji. Stavkom (2) se propisuje da podnositelj zahtjeva može u zahtjevu za pristup infomaciji naznačiti prikladan način dobivanja informacije, a ako ne naznači, informacija će se dostaviti na način na koji je podnesen zahtjev, odnosno na najekonomičniji način.

**Člankom 23. se propisuje Pristup informacijama po zahtjevu stranke,** pa se stavkom(1) regulira da o zahtjevu za pristup informacijama odlučuje institucija BiH u čijem posjedu je informacija tražena zahtjevom, a stavkom (2) da podnositelj zahtjeva ostvaruje pravo na pristup informaciji podnošenjem pismenog zahtjeva nadležnoj instituciji BiH na jednom od jezika i pisama u službenoj uporabi u Bosni i Hercegovini. Stavkom (3) se propisuje što sadži pisani zahtjev i to: naziv i sjedište institucije BiH kojoj se zahtjev podnosi, podatke koji su važni za prepoznavanje tražene informacije, ime i prezime i adresu fizičke osobe koja je korisnik informacije, odnosno naziv i sjedište pravne osobe, a stavkom (4) da podnositelj zahtjeva nije obvezan navesti razloge zbog kojih traži pristup informaciji, niti je obvezan pozvati se na primjenu ovog Zakona. Stavkom (5) se propisuje da se ne smatra zahtjevom za pristup informacijama traženje uvida u cjelokupni spis predmeta, davanje objašnjenja ili uputa vezano uz ostvarivanje nekog prava ili izvršavanje obveze, izrade analize ili tumačenje nekog propisa, kao ni stvaranje nove informacije. Stavkom **(**6) se propisuje postupanje institucije BiH koja je zaprimila zahtjev, a ne posjeduje informaciju, u kom slučaju je institucija BiH dužna, što je prije moguće, a najkasnije u roku od osam dana od zaprimanja zahtjeva ustupiti zahtjev instituciji BiH koja, u skladu sa svojim nadležnostima, posjeduje informaciju i o tome obavijestiti podnositelja zahtjeva, a rok za rješavanje zahtjeva teče od dana kada je institucija BiH, kojoj je upućen zahtjev, isti zaprimila, a stavkom (7) da ako institucija BiH ne posjeduje informaciju i ne može uz razumno uložen trud, utvrditi koja institucija BiH posjeduje informaciju, o zahtjevu će u zakonskom roku donijeti zaključak kojim će odbaciti zahtjev zbog nenadležnosti sa uputom o pravu na žalbu Žalbenom vijeću. Stavkom (8) se propisuje da ako je zahtjevom zatražena informacija koja je klasificirana stupnjem tajnosti, sukladno zakonu kojim se uređuje tajnost podataka, institucija BiH je dužna ustupiti zahtjev instituciji BiH koja je vlasnik klasificitane informacije.

**Člankom 24. propisuje se Administrativna pristojba i naknada za pristup informacijama,** pa se stavkom (1) utvrđuje da se na zahtjev za pristup informacijama u postupcima pred institucijom BiH ne plaća administrativna pristojba. Stavkom (2) se propisuje da institucija BiH ima pravo tražiti od podnositelja zahtjeva naknadu stvarnih materijalnih troškova, kao što su troškovi umnožavanja, skeniranja, ili troškovi nosača podataka, kao i na naknadu troškova dostave tražene informacije, a stavkom (3) da je, na zahtjev podnositelja zahtjeva, institucija BiH dužna dostaviti podatke o načinu obračuna troškova iz stavka (2) ovog članka. Stavkom (4) se propisuje da će kriteriji za određivanje visine naknade i način naplate naknade iz stavka (2) ovog članka, u skladu sa tržišnim cijenama, propisati svojom odlukom Vijeće ministara Bosne i Hercegovine, u roku od šest mjeseci od dana stupanja na snagu ovog Zakona, a stavkom (5) da prihod od naknada ostvarenih na temelju stavka (2) ovog članka jeste prihod Proračuna institucija Bosne i Hercegovine.

**Člankom 25. propisuju se Rokovi** za rješavanje po zahtjevu, na način da se stavkom(1) propisuje da na temelju zahtjeva za pristup informacijama, institucija BiH je obvezna rješenem odlučiti po zahtjevu za pristup informaciji bez odgađanja, a najkasnije u roku od 15 dana od dana podnošenja urednog zahtjeva, a stavkom (2) da u slučaju nepotpunog ili nerazumljivog zahtjeva, institucija BiH će pozvati podnositelja zahtjeva da isti ispravi u roku od pet dana od dana zaprimanja poziva za ispravku. Stavkom (3) se propisuje da ako podnositelj zahtjeva ne ispravi zahtjev na odgovarajući način, a na temelju dostavljenog se ne može sa sigurnošću utvrditi o kojoj se traženoj informaciji radi, institucija BiH će zaključkom odbaciti zahtjev kao neuredan. Stavkom (4) se propisuje kada se rok iz stavka (1) ovog članka može produžiti za još 15 dana, računajući od dana kada je institucija BiH trebala odlučiti o zahtjevu za pristup informaciji u slučaju: ako se informacija mora tražiti izvan sjedišta institucije BiH; ako se jednim zahtjevom traži veći broj različitih informacija; ako je to nužno da bi se osigurala potpunost i točnost tražene informacije i kako bi se pravilno proveo tekst razmjernosti i javnog interesa, sukladno odredbama ovog zakona. Stavkom (5) se propisuje da je institucija BiH o produženju roka iz stavka (4) ovog članka dužna, bez odgađanja, a najkasnije u roku od osam dana od dana zaprimanja urednog zahtjeva, obavijestiti podnositelja zahtjeva i navesti razloge zbog kojih je taj rok produžen. Stavkom (6) se propisuje pravo podnositelja zahtjeva da ako institucija BiH ne odluči o zahtjevu za pristup informacijama u rokovima propisanim ovim članom, podnese žalbu zbog šutnje administracije.

**Člankom 26. se propisuje Rješavanje po zahtjevu,** na način da se stavkom (1) propisuje da je po prijemu zahtjeva za pristup informacijama, institucija BiH koja rješava zahtjev, dužna poduzeti sve potrebne radnje na prikupljanju zahtjevane informacije, a kada provodi test javnog interesa, razmotriti i sve činjenice i okolnosti značajne za obradu zahtjeva u roku utvrđenom člankom 25. ovog Zakona. Stavkom (2) se propisuje kada institucija BiH ne donosi rješenje po zahtjevu u slučaju, i to: kad obavještava korisnika je istu informaciju već dobio a nije protekao rok od 90 dana računajući od dana podnošenja prethodnog zahtjeva; kad obavještava korisnika da je informacija javno objavljena; kad obavještava podnositelja zahtjeva da mu je kao stranci u postupku, dostupnost informacija iz sudskih, upravnih i drugih na zakonu utemeljenih postupaka utvrđena posebnim propisom; kad obavještava podnositelja zahtjeva da za informaciju postoji obveza zaštite, odnosno čuvanja tajnosti, sukladno članku 1. stavak (4) i (5) ovog zakona i kad obavještava podnositelja zahtjeva da se podnesak ne smatra zahtjevom u smislu članka 26. stavak (5) ovog zakona, pri čemu je institucija BiH dužna uputiti podnositelja zahtjeva na način ostvarivanja njegovog zahtjeva. Stavkom (3) se propisuje da je institucija obvezna da, o postojanju razloga koji su utvrđeni stavkom (1) točka b), c), d) i e) ovog članka, bez odlaganja, a najkasnije u roku od osam dana od dana primitka zahtjeva obavijesti podnositelja zahtjeva pisanim putem.Stavkom (4) se propisuje da institucija BiH donosi rješenje kad korisniku omogućava pristup informaciji u roku propisanom člankom 25. stavak (1) ovog zakona. Stavkom (5) se propisuje da će institucija BiH zaključkom, u zakonskom roku odbaciti zahtjev sa uputom o mogućnosti podnošenja žalbe Žalbenom vijeću, ako ne posjeduje informaciju i ne može uz razumno uloženi trud utvrditi koja institucija BiH posjeduje informaciju, odnosno nema saznanja gdje se informacija nalazi. Stavkom (6) se propisuje kada će institucija BiH rješenjem će odbiti zahtjev, i to: ako su ispunjeni uvjeti propisani u članku 18. stavak (2) ovog Zakona; ako se ispune uvjeti propisani u članku 18. stavak (2), (3) i (4) a u vezi s člankom 19. stavak (1) ovog zakona; ako utvrdi da nema osnova za dopunu ili ispravak date informacije iz članka 27. ovog Zakona; ako se traži informacija koja se ne smatra informacijom u smislu članka 4. stavak (1) točka c) ovog zakona i ako jedan ili više međusobno povezanih podnositelja putem jednog ili više funkcionalno povezanih zahtjeva očito zloupotrebljava pravo na pristup informacijama, a osobito kad zbog učestalih zahtjeva za dostavu istih ili istovrsnih informacija ili zahtjeva kojima se traži veliki broj informacija dolazi do opterećavanja rada i redovitog funkcioniranja institucija BiH. Ovakvom odredbom se žele zaštiti institucije od zlouporabe prava na pristup informacijama, što se u praksi pokazalo kao vrlo učestala pojava, kojom se praktično, znatnoj mjeri otežava rad institucije.

**Člankom 27. se propisuje Dopuna i ispravak informacije,** na način da se stavkom **(**1) propisuje da ako podnositelj zahtjeva smatra da informacija pružena na temelju zahtjeva nije točna ili potpuna, može zahtijevati njezin ispravak, odnosno dopunu u roku od 15 dana od dana dobivanja informacije, a stavkom (2) da je institucija BiH obvezna odlučiti o zahtjevu za dopunu, odnosno ispravak informacije iz stavka (1) ovog članka, bez odgađanja, a najkasnije u roku od 15 dana od dana zaprimanja zahtjeva, sukladno odredbama članka 25. ovog Zakona.

**Člankom 28. propisuje se Pravo na žalbu,** na način da se stavkom(1) propisuje da protiv rješenja institucije BiH donesenog u prvostupanjskom postupku po zahtjevu za pristup informaciji, podnositelj zahtjeva može izjaviti žalbu, a stavkom (2) da se žalba izjavljuje Žalbenom vijeću, u roku od 15 dana od dana primitka rješenja. Nadalje, stavkom (3) se propisuje da se žalba može izjaviti i kada institucija BiH, u propisanom roku, ne odluči o zahtjevu podnositelja., a stavkom (4) da žalba iz stavka (1) ovog članka ne odlaže izvršenje rješenja. Stavkom (5) se propiuje da je Žalbeno vijeće dužno rješenje po žalbi donijeti i dostaviti stranki, putem prvostupanjskog tijela, najkasnije u roku od 30 dana, a stavkom (6) da je institucija BiH dužna Žalbenom vijeću u postupku po žalbi protiv rješenja o ograničenju informacije iz članka 18. st. (2) i (3) ovog Zakona, omogućiti uvid u informacije koje su predmet postupka. Stavkom

(7) se propisuje da za informacije iz članka 18. stavak (2) točka a) ovog Zakona, Žalbeno vijeća može zatražiti mišljenje od Ministarstva sigurnosti Bosne i Hercegovine kao Državnog sigurnosnog organa formiranog sukladno članku 75. Zakona o zaštiti tajnih podataka Bosne i Hercegovine („Službeni glasnik BiH“, br.54/05 i 12/09). Stavkom (8) se propisuje rok za rješavanje u drugostupanjskom postupku kada Žalbeno vijeće, u postupku rješavanja po žalbi, treba ispitati pravilnost provedenog testa razmjernosti i javnog interesa, odnosno provesti test razmjernosti i javnog interesa, i tada je rješenje po žalbi dužno donijeti i dostaviti stranki putem prvostupanjskog tijela, najkasnije u roku od 60 dana. Produženje roka za rješavanje po žalbi propisano je i u stavku (9) i to kada Žalbeno vijeće, za informacije iz članka 18. stavak (2) točka a) ovog Zakona traži mišljenje sigurnosnog organa iz stavka (7) ovog članka, u kom slučaju je dužno rješenje donijeti i dostaviti stranki putem prvostupanjskog tijela najkasnije u roku od 90 dana. Stavkom (10) se propisuje da kada utvrdi da je žalba osnovana, Žalbeno vijeće će rješenjem naložiti instituciji BiH da stranci omogući pristup traženoj informaciji, odnosno da odluči o zahtjevu stranke, te odredi primjeren rok u kojem je dužno to učiniti, dok se stavkom(11) propisuje da se smatra da je institucija BiH onemogućila ili ograničila pristup informacijama podnositelju zahtjeva, ako ne postupi po rješenju Žalbenog vijeća iz stavka (10) ovog članka ili to ne učini u roku koji je odredilo Žalbeno vijeće.

**Člankom 29. se propisuje Sudska zaštita,** na način da se stavkom(1) propisuje da protiv rješenja Žalbenog vijeća nije dopuštena žalba, ali se može pokrenuti upravni spor pred Sudom Bosne i Hercegovine, koji postupak se smatra žurnim i Sud mora donijeti odluku po tužbi u roku od 90 dana, a stavkom (2) da tužba iz stavka (1) ovog članka odlaže izvršenje rješenja, ako je rješenjem omogućen pristup informaciji. Novina je da je stavkom (3) omogućeno da upravni spor iz stavka (1) ovog članka može pokrenuti i institucija BiH koja je donijela prvostupanjsko rješenje. Stavkom (4) se propisuje da je u postupku po tužbi, institucija BiH dužna, na zahtjev Suda Bosne i Hercegovine omogućiti uvid u informcije iz članka 18. st. (2), (3) i (4) ovog Zakona, koje su predmetom postupka.

**Člankom 30. se propisuje Pravo na ponovnu uporabu dokumenata,** pa se stavkom(1) propisuje da svaki korisnik ima pravo na ponovnu uporabu dokumenata u komercijalne ili nekomercijalne svrhe u skladu sa odredbama ovog Zakona, a stavkom (2) da u svrhu ponovne uporabe, institucija BiH nema obvezu dokument izraditi, prilagođavati ili izdvajati dijelove dokumenta, ako to zahtijeva nesrazmjeran utrošak vremena ili sredstava, niti se od institucije BiH može zahtijevati da nastavi ažurirati, nadograđivati i pohranjivati dokumente u svrhu ponovne uporabe. Stavkom (3) se propisuje da će se na pitanja koja nisu posebno uređena ovim dijelom zakona, primjenjivati na odgovarajući način ostale odredbe ovog zakona.

**Člankom 30. Zakona izvršeno je usklađivanje ove odredbe sa odredbom članka 5. Direktive.**

**Člankom 31. propisuju se Praktična rješenja za ponovnu uporabu dokumenata,** na način da se stavkom (1) propisuje obveza institucije BiH da je, u svrhu podsticanja i olakšavanja ponovne uporabe dokumenata, dužna na lako pretraživ način objaviti dokumenta dostupna za ponovnu uporabu, zajedno sa metapodacima, u strojno čitljivom i otvorenom obliku u skladu sa otvorenim standardima. Stavkom (2) se propisuje da se preko portala otvorenih podataka, koji vodi i održava nadležna služba Generalnog tajništva Vijeća ministara Bosne i Hercegovine, osigurava popis dokumenata dostupnih za ponovnu uporabu, zajedno s metapodacima, koji su objavljeni u skladu sa stavkom (1) ovog članka. Nadalje, stavkom (3) se propisuje da odredba stavka (2) ovog članka ne isključuje uspostavljanje i održavanje posebnih portala kojima se omogućava ponovna uporaba posebnih vrsta dokumenata za institucije BiH koje imaju specifične nadležnosti, a stavkom (4) da u svrhu podsticanja i olakšavanja ponovne uporabe dokumenata institucije BiH koje imaju specifične nadležnosti, dužne su na način propisan u stavku (1) ovog članka objaviti dokumente na kojima imaju prava intelektualnog vlasništva. Stavak (5) propisuje da kada je to moguće i prikladno, omogućit će se međujezičko traženje dokumenata.

**Člankom 31. Zakona izvršeno je usklađivanje ove odredbe sa odredbom članka 5. Direktive.**

**Člankom 32. propisuje se Postupanje po zahtjevu za ponovnu uporabu dokumenata,** pa se stavkom (1) propisuje da u zahtjevu za ponovnu uporabu dokumenata, podnositelj zahtjeva mora, osim podataka iz članka 23. stavak (3) ovog Zakona, navesti dokumente koje želi ponovo uporabiti, oblik i način na koji želi primiti sadržaj traženih dokumenata, kao i svrhu korištenja dokumenata (komercijalna ili nekomercijalna svrha). Stavkom (2) se propisuje da institucija BiH obrađuje zahtjev za ponovnu uporabu dokumenata koju je zaprimila elektronski i elektronski dostavlja odgovor na zahtjev, a ako podnositelj zahtjeva traži i dostavu dokumenata, institucija BiH će podnositelja zahtjeva uputiti na podnošenje pismenog zahtjeva u skladu sa člankom 23. ovog zakona, a stavkom (3) da će institucija BiH će odlučit o zahtjevu za ponovnu uporabu dokumenata rješenjem, u roku od 15 dana od dana podnošenja urednog zahtjeva, kojim rješenjem se obavezno utvrđuju uvjeti ponovne uporabe dokumenata, kao i visina i način obračuna naknada. Produženje roka za rješavanje propisano je stavkom (4 ) na način da se isti može se produžiti za još 20 dana, računajući od dana kada je institucija BiH trebala odlučiti o zahtjevu za pristup informaciji, u slučaju da se radi o zahtjevu za ponovnu uporabu dokumenata, čija sadržina zahtjeva duži rok za prikupljanje informacija i donošenje rješenja, o čemu je institucija BiH dužna pismeno obavijestiti podnositelja zahtjeva. Stavkom (5) se propisuje da će institucija BiH postupati po zahtjevu za ponovnu uporabu dokumenata putem sredstava elektronske komunikacije kad god je to moguće i prikladno, dok se stavkom (6) propisuje kada će institucija BiH rješenjem će odbiti zahtjev, i to ako se zahtjev odnosi na: Informaciju iz članka 18. st. (1), (2),(3) i (4) ovog Zakona; Povjerljive statističke informacije sukladno zakonu; Informacije za koje korisnik treba dokazati postojanje pravnog interesa; Dijelovi informacije koji sadrže samo logotipe, grbove ili oznake; Informacije koje su u posjedu tijela koja pružaju javne usluge radija, televizije i elektronskih medija; Informacije koje su u posjedu tijela koja imaju specifične nadležnosti i Informacije koje se ne prikupljaju u svrhu obavljanja javnog posla. Stavkom (7) se propisuje pravo na žalbu protiv rješenja o ponovnoj uporabi dokumenata, a ista se može izjaviti Žalbenom vijeću u roku od 15 dana, dok se stavkom (8) propisuje sudska zaštita na način da protiv rješenja Žalbenog vijeća iz stavka (7) ovog članka nije dopuštena žalba, ali se može pokrenuti upravni spor pred Sudom Bosne i Hercegovine. Stavkom (9) se propisuje da ako institucija BiH odbije zahtjev za ponovnu uporabu dokumenata, zbog zaštite prava intelektualnog vlasništva, dužna je obavijestiti podnositelja zahtjeva o nositelju prava intelektualnog vlasništva, ako je poznat, odnosno o nositelju licence od kojeg je institucija BiH dobila dokument, osim u slučaju kada je Arhiv Bosne i Hercegovine u pitanju.

**Člankom 32. Zakona izvršeno je usklađivanje ove odredbe sa odredbom članka 4. Direktive.**

**Člankom 33. propisuju se Uvjeti za ponovnu uporabu dokumenata,** pa se stavkom(1) propisuje da institucija BiH podnositelju zahtjeva daje podatke za ponovnu uporabu bez ograničenja, za slobodnu uporabu i u otvorenom formatu, a stavkom (2) da u opravdanim slučajevima, institucija BiH može odrediti uvjete za ponovnu uporabu, u kom slučaju njihov sadržaj i primjena ne smiju neopravdano ograničavati mogućnost ponovne uporabe, niti se uvjeti smiju koristiti kako bi se ograničilo tržišno natjecanje. Stavkom (3) se propisuje da uvjeti za ponovnu uporabu dokumenata ne smiju biti diskriminirajući za iste ili slične vrste dokumenata, odnosno za komercijalnu ili nekomercijalnu upotrebu, a stavkom (4) da se na instituciju BiH koja ponovo koristi svoje dokumente, kao osnovu za komercijalne aktivnosti, koje ne spadaju u djelokrug javnih poslova institucije BiH, primjenjuju isti uvjeti kao za druge korisnike. Stavkom (5) se propisuje da će Vijeće ministara na prijedlog Ministarstva pravde Bosne i Hercegovine pravilnikom propisati vrste i sadržaj uvjeta za ponovnu uporabu dokumenata, u roku od šest mjeseci od dana stupanja na snagu ovog Zakona.

**Člankom 34. propisuje se Administrativna pristojba i naknada za ponovnu uporabu dokumenata,** pa se stavkom(1) propisuje da institucija BiH ne naplaćuje administrativnu pristojbu i naknadu za ponovnu uporabu dokumenata kad dokumente objavljuje na službenoj internetskoj stranici, a stavkom (2) da je Pregledanje zvaničnih dokumenata u prostorijama institucije BiH besplatno. Stavkom (3) se propisuje da institucija BiH može podnositelju zahtjeva naplatiti stvarne materijalne troškove ponovne uporabe dokumenata nastale zbog reprodukcije, davanja na upotrebu i dostavu dokumenata, u skladu sa kriterijima iz članka 24. stavak (4) ovog zakona. Naplata troškova iz stavka (3) propisana je stavkom (4) na način da iznimno, institucija BiH može korisniku naplatiti troškove ako je ispunjen jedan od sljedećih uvjeta:Institucija BiH pretežno se finansira iz vlastitih prihoda ili Korisnik zahtjeva informacije kojima institucija BiH osigurava odgovarajuće prihode kojim pokriva troškove njihova prikupljanja, izrade, reprodukcije i objave. Stavkom (5) se propisuje da u slučajevima iz stavka (4) ovog članka institucija BiH će odrediti naknadu za ponovnu uporabu u skladu sa objektivnim, jasnim i provjerljivim kriterijima za izračun troškova ponovne uporabe dokumenata koje Odlukom propisuje Vijeće ministara Bosne i Hercegovine, a troškovi se izračunavaju u skladu sa računovodstvenim pravilima koja se primjenjuju na instituciju BiH. Stavkom (6) se utvrđuje da ukupan godišnji prihod tijela javne vlasti iz stavka (4) ovog članka, ostvaren po osnovi naknade troškova sukladno stavku (5) ovog članka, ne smije prelaziti troškove prikupljanja, izrade, reprodukcije i pružanja informacije, uključujući razuman povrat, u vezi s čim je institucija BiH dužna revidirati način izračuna naknade troškova na godišnjem nivou, a stavkom (7) da je institucija BiH dužna na svojim internet stranicama informirati korisnike o kriterijima za naplatu troškova iz članka 24. stavak (4) ovog Zakona, kriterijima i načinu obračuna troškova iz stavka (4) ovog članka, te o stvarno naplaćenom iznosu troškova ponovne uporabe dokumenata na godišnjoj razini.

**Člankom 34. Zakona izvršeno je usklađivanje ove odredbe sa odredbom čl. 6., 7. i 11. Direktive.**

**Člankom 35. propisuje se Zabrana diskriminacije i isključiva prava,** tako da se stavkom(1) propisuje da je ponovna uporaba dokumenata dopuštena i dostupna svim podnositeljima zahtjeva uz istu naknadu i pod istim uvjetima, a broj podnositelja zahtjeva kojima tijelo odobrava pravo na ponovnu uporabu nije ograničen, stavkom (2) da institucija BiH ne može ugovorom ili drugim sporazumom ili odlukom odobriti podnositelju zahtjeva ponovnu uporabu dokumenata koja bi spriječila ponovnu uporabu tih dokumenata od strane drugih korisnika. Stavkom (3) sa propisuje da iznimno od stavka (2) ovog članka, institucija BiH može odobriti isključivo pravo na ponovnu uporabu dokumenata ako je to prijeko potrebno za pružanje javne usluge ili drugih usluga u javnom interesu, a o opravdanosti razloga za odobravanje takvog isključivog prava obavještava se Upravni inspektorat Ministarstva pravde Bosne i Hercegovine. Nadalje, stavkom (4) se propisuje da Upravni inspektorat Ministarstva pravde Bosne i Hercegovine vodi javno dostupnu evidenciju o svim odobrenim isključivim pravima, a stavkom (5) da se važeći ugovori i odluke o isključivim pravima moraju objaviti na internetskim stranicama institucije BiH nakon stupanju na snagu ovog Zakona. Stavkom (6) se propisuje da sadržaj i način vođenja evidencije isključivih prava za ponovnu uporabu iz stavka (4) ovog članka propisaće Vijeće ministara Bosne i Hercegovine, u roku od šest mjeseci od dana stupanja na snagu ovog Zakona.

**Člankom 35. Zakona izvršeno je usklađivanje ove odredbe sa odredbom članka 12. Direktive.**

**Člankom 36. regulira se Žalbeno vijeće,** tako što se u stavku(1) propisuje da Žalbeno vijeće obavlja poslove drugostupanjskog tijela u rješavanju žalbi o ostvarivanju prava na pristup informacijama i prava na ponovnu uporabu dokumenata u skladu sa ovim Zakonom, a stavkom (2) da Žalbeno vijeće, kao drugostupanjsko tijelo, prati provedbu ovog Zakona i propisa kojima se uređuje pravo na pristup informacijama i pravo na ponovnu uporabu dokumenata i po potrebi o tome izvještava Vijeće ministara Bosne i Hercegovine. Nadalje, stavkom (3) se propisuje da Žalbeno vijeće, kao drugostupanjsko tijelo predlaže institucijama BiH poduzimanje mjera radi unaprijeđenja ostvarivanja prava na pristup informacijama i ponovnu uporabu dokumenata propisanu ovim Zakono, a stavkom (4) da Žalbeno vijeće inicira donošenje ili izmjene i dopune propisa radi provedbe i unaprijeđenja prava na pristup informacijama i ponovnu uporabu dokumenata.

Na ovaj način se posebice ističe značaj i uloga drugostupanjskog tijela, kao tijela koje, ne samo da cijeni rješenja prvostupanjskih tijela, već poduzima niz drugih aktivnosti, radi unaprijeđenja ostvarivanja prava na pristup informacijama, ali i unaprijeđenje pravnog okvira, kroz iniciranje izmjena i dopuna propisa.

**Člankom 37. se regulira Inspekcijski nadzor,** koji u smislu stavka(1) vrši Ministarstvo pravde putem Upravne inspekcije, a stavkom (2) se propisuje da se inspekcijski nadzor vrši po zaprimljenoj predstavci podnositelja zahtjeva na pristup informacijama i ponovnu uporabu dokumenata, na prijedlog treće strane ili po službenoj dužnosti. Stavkom (3) se propisuje da je inspektor samostalan u radu, a stavkom (4) da niko ne smije korištenjem službenog položaja ili na drugi način onemogućavati ili ometati inspektora u obavljanju nadzora i poduzimanju mjera ili radnji na koje je ovlašten.

**Člankom 38. se reguliraju Poslovi inspektora,** na način da se stavkom (1) precizira da u obavljanju inspekcijskog nadzora nad primjenom i provedbom ovog Zakona inspektor nadzire:Objavljuje li institucija BiH informacije sukladno članku 13. ovog Zakona;Osigurava li institucija BiH javnost rada sukladno članku 15. stavak (1) točka a) ovog Zakona;Je li u instituciji BiH određen službenik za informisanje i postupa li službenik za informiranje u skladu sa ovlastima propisanim ovim Zakonom;Vodi li institucija BiH poseban službeni upisnik o zahtjevima, postupcima i odlukama o ostvarivanju prava na pristup informacijama i ponovnu uporabu dokumenata;Pravilnost primjene odredaba Zakona po zahtjevu za pristup informacijama i zahtjevima za ponovnu uporabu dokumenata;Objavljuje li institucija BiH informacije o naknadi troškova za pristup i ponovnu uporabu dokumenata, kao i uvjete za ponovnu uporabu dokumenata. U stavku (2) se propisuje da u obavljanju inspekcijskog nadzora, inspektori imaju pravo zahtijevati i dobiti od institucija BiH sve informacije koje su predmet postupka u skladu sa ovim zakonom, a u stavku (3) da predmetom inspekcijskog nadzora ne mogu biti informacije iz članka 1. st. (4) i (5) ovog Zakona.

**Člankom 39. se propisuje Način rada inspektora, odnosno da se i**nspekcijski nadzor provodi kao:Neposredni inspekcijski nadzor, izravnim uvidom u podatke i dokumentaciju nadzirane institucije BiH, te uvjete i način rada nadzirane institucije BiH i Posredni inspekcijski nadzor, uvidom u dostvaljene podatke i dokumentaciju.

**Člankom 40. se regulira Neposredni inspekcijski nadzor,** i to na način da se stavkom(1) propisuje da je inspektor dužan o provedbi neposrednog inspekcijskog nadzora obavijestiti rukovoditelja institucije BiH u kojem će provoditi neposredni inspekcijski nadzor, najkasnije tri dana prije početka nadzora, a stavkom (2) da iznimno od stavka (1) ovog članka, inspektor može obaviti neposredni inspekcijski nadzor bez prethodne najave u slučaju postojanja razloga za hitno postupanje. Stavkom (3) se propisuje obveza rukovoditelj institucije BiH da omogući nesmetanu provedbu inspekcijskog nadzora, što uključuje osiguranje radnog prostora za provedbu nadzora, korištenje tehničkih pomagala, podataka i dokumetacije koji su predmet nadzora, a stavkom (4) da inspektor može po potrebi u okviru provedbe nadzora uzimati izjave rukovoditelja nadziranih institucija BiH ili drugih službenika.

**Člankom 41. se regulira Posredni inspekcijski nadzor,** tako što se stavkom(1) propisuje da je inspektor u provedbi posrednog inspekcijskog nadzora, ovlašten da pisano zatražiti dostavu dokumentacije, te za dostavu iste odrediti primjereni rok, a stavkom (2) da je rukovoditelj institucije BiH ili druga ovlaštena osoba dužna postupiti po traženju inspektora, kao i osigurati dostavu potpunih i točnih podataka, a u slučaju nemogućnosti postupanja, pisano, bez odgađanja dostaviti očitovanje.

**Člankom 42. regulira se Zapisnik o inspekcijskom nadzoru,** pa se stavkom(1) propisuje da nakon provedenog inspekcijskog nadzora, inspektor sastavlja zapisnik o utvrđenim nezakonitostima, nepravilnostima i nedostacima. Stavkom (2) se propisuje šta Zapisnik o inspekcijskom nadzoru iz stavka mora sadržavati i to: Činjenično stanje te eventualne povrede zakona i drugih propisa, nepravilnosti i nedostataka u radu;Ocjenu stanja;Mjere kojima se naređuje otklanjanje utvrđenih nezakonitosti, te rok za izvršenje naređenih mjera;Prijedloge za uklanjanje utvrđenih nepravilnosti i nedotataka u radu; Obvezu izvještavanja inspektora o poduzetim mjerama i Pouku o pravu na žalbu. Stavkom (3) se propisuje obveza inspektora da, ovisno o prirodi naređenih mjera, odrediti primjeren rok za izvršenje istih, a stavkom (4) da ako se prilikom provedbe inspekcijskog nadzora ne utvrde nezakonitosti, nepravilnosti ili nedostaci u radu, o toj činjenici pisano će se obavijestiti rukovoditelj institucije BiH.

**Člankom 43. reguliraju se Prava i dužnosti inspektora,** pa se stavkom(1) propisuje da inspektor zapisnikom može izreći sljedeće mjere:Narediti poduzimanje odgovarajućih mjera radi otklanjanja utvrđenih povreda ovog Zakona i drugih propisa, nepravilnosti i nedostataka u radu nadzirane institucije BiH; Zabraniti obavljanje radnji koje su poduzimane protivno ovom Zakonu ili drugim propisima; Predložiti poduzimanje mjera u cilju otklanjanja nepravilnosti ili nedostataka u radu i Predložiti poduzimanje mjera sa ciljem unaprijeđenja rada nadzirane institucije BiH. Stavkom (2) se propisuje obveza da se zapisnik dostavlja rukovoditelju nadzirane institucije BiH, a stavkom (3) da se zapisnik može dostaviti i instituciji BiH koja, na temelju propisa o organizaciji tijela uprave na razini institucija Bosne i Hercegovine, nadzirana institucija BiH neposredno odgovara za rad.

**Člankom 44. se regulira Kontrola izrečenih mjera iz zapisnika**, pa se stavkom(1) propisuje obveza rukovoditelj nadzirane institucija BiH da izvrši izrečene mjere u roku koji je određen zapisnikom, a stavkom (2) da rukovoditelj nadzirane institucija BiH, u roku od 15 dana računajući od dana isteka roka za poduzimanje zapisnikom izrečenih mjera, inspektoru dostavi izvješće i dokaze o izvršenju mjera. Nadalje, stavkom (3) se propisuje da kontrolu izvršenja izrečenih mjera inspektor obavlja u pravilu posredno, pribavljanjem izvješća i dokaza o provedbi mjera, a stavkom (4) da se kontrola izvršenja izrečenih mjera može obaviti i neposrednim konktrolnim inspekcijskim nadzorom, ako to zahtijeva priroda radnji koje se u izvršenju mjera trebaju poduzeti, odnosno kada potrebu neposrednog kontrolnog nadzora, zbog nedostataka u izvješću utvrdi inspektor.

**Člankom 45. regulira se Izvještavanje o nepoštivanju izrečenih mjera** i to tako što se propisuje obveza glavnog upravnog inspektora da, u slučaju neizvršenja mjera od strane nadzirane institucije BiH, izrečenih radi uklanjanja nezakonitosti izvjesti:Vijeće ministara Bosne i Hercegovine, ako mjere nisu izvršene od strane institucija BiH čiji rukovoditelj neposredno odgovara Vijeću ministara Bosne i Hercegovine i Osnivača institucije BiH.

**Člankom 46. propisuje se Postupanje po predstavkama**, i to na način da se stavkom(1) propisuje da inspektori postupaju po predstavkama na rad institucija BiH u vezi sa primjenom ovog Zakona, a stavkom (2) da je inspektor dužan razmotriti podnesenu predstavku. Stavkom (3) se propisuje da ako u postupku razmatranja predstavke inspektor ocijeni da su navodi izneseni u predstavci osnovani, inspektor je ovlašten uputiti upozorenje instituciji BiH na koga se predstavka odnosi radi hitnog preduzimanja aktivnosti na otklanjanja mogućih nezakonitosti, kao i radi dostavljanja izvješća o poduzetim aktivnostima, a stavkom (4) da ako se u postupku po predstavci utvrdi da su činjenice izložene u predstavci točne, a otklanjanje nezakonitosti ili nepravilnosti zahtijeva izricanje mjere, inspektor će po službenoj dužnosti provesti inspekcijski nadzor na način i u skladu s ovlaštenjima iz ovog Zakona. Stavkom (5) se propisuje obveza inspektora da obavijesti podnositelja predstavke o utvrđenim činjenicama, odnosno poduzetim mjerama povodom predstavke, a stavkom (6) da takva obavijest nije upravni akt.

**Člankom 47. propisuju se Prekršajne odredbe,** na način da se stavkom(1) utvrđuje novčana kazna u iznosu od 1.000,00 KM do 15.000,00 KM za prekršaj odgovornoj osobi u instituciji BiH koja ne postupi u skladu sa rješenjem Žalbenog vijeća iz članka 28. stavak (10) ovog Zakona ili ne postupi u roku koji je određena rješenjem Žalbenog vijeća. Stavkom (2) se utvrđuje novčana kazna od 1.000, KM do 10.000,00 KM za prekršaj službenoj osobi koja ošteti, uništi, sakrije ili na drugi način učini nedostupnim dokument koji sadrži informaciju u namjeri da onemogući ostvarivanje prava na pristup informacijama. Stavkom (3) se utvrđuje novačna kazna od 1.000,00 KM do 10.000,00 KM za fizičku osobu, odnosno nočana kazna od 2.000,00 KM do 20.000,00 KM za pravnu osobu koja uporabi informacije protivno objavljenim uvjetima za ponovnu uporabu dokumenata iz članka 32. ovog Zakona.Stavkom(4) se propisuje da će se novčanom kaznom u iznosu od 500,00 KM do 5.000,00 KM kazniti za prekršaj odgovorna osoba u instituciji BiH ako:Ne postupi po nalogu upravnog inspektora;Ne omogući upravnom inspektoru uvid u informacije koje su predmetom postupka, ne dostavi tražene podatke, ili dostavi nepotpune, odnosno netočne podatke;Onemogući inspektoru nesmetano obavljanje nadzora i U zapisnikom određenom roku ne otkloni nezakonitosti, nepravilnosti i nedostatke utvrđene zapisnikom.

**Člankom 48. propisuje se Usklađenost s propisima Europske unije,** točnim navođenjemda se ovim zakonom preuzimaju odredbe Direktive (EU) 2019/1024 Europskog parlamenta i Vijeća od 20. juna 2019. godine o otvorenim podacima i ponovnoj uporabi dokumenata javnog sektora.

**Člankom 49. propisuje se Primjena Zakona o upravnom postupku,** odnosno supsidijarna primjena temeljnog procesnog propisa, pa se propisuje da na sva pitanja kojima se uređuje vođenje postupka, a koja nisu uređena ovim Zakonom, na odgovarajući način se primjenjuju odredbe Zakona o upravnom postuku („Službeni glasnik BiH“, br. 12/04, 93/09, 88/07, 41/13 i 53/16).

**Člankom 50. propisuje se Prijelazna i završna odredba** na način da stavkom(1) propisuje da će institucije BiH osigurati organizacijske, materijalne, tehničke i druge uvjete za provođenje odredaba ovog Zakona u roku od šest mjeseci računajući od dana stupanja na snagu ovog Zakona, a stavkom (2) da stupanjem na snagu ovog zakona prestaju da važe odredbe Zakona o slobodi pristupa informacijama u Bosni i Hercegovini („Službeni glasnik BiH“, br. 28/00, 45/06, 102/09, 62/11 i 100/13).

**Člankom 51. propisuje se Stupanje na snagu,** tako da ovaj zakon stupa na snagu osmog dana od dana objavljivanja u „Službenom glasniku BiH“.

**6. USKLAĐENOST ZAKONA S EUROPSKIM ZAKONODAVSTVOM**

Odredbama ovog zakona preuzete su pojedine odredbe Direktive (EU) 2019/1024 Europskog parlamenta i Vijeća od 20. juna 2019. godine o otvorenim podacima i ponovnoj uporabi dokumenata javnog sektora.

.

**7. PROVEDBENI MEHANIZMI I NAČIN OSIGURANJA POŠTIVANJA ZAKONA**

Sve institucije Bosne i Hercegovine su dužne dosljedno primjenjivati odredbe ovog Zakona.

**8. FINANCIJSKA SREDSTVA ZA PROVOĐENJE ZAKONA**

Provođenje ovog Zakona pada na teret institucija Bosne i Hercegovine koje su dužne dosljedno primjenjivati odredbe ovog zakona, a provedba Zakona ne zahtijeva posebna sredstva iz proračuna institucija Bosne i Hercegovine i međunarodnih obveza Bosne i Hercegovine.

**9. OPIS KONZULTACIJA VOĐENIH U PROCESU IZRADE ZAKONA**

U skladu s odredbama Pravila za konzultacije u izradi pravnih propisa („Službeni glasnik BiH“, broj 5/17), Prednacrt Zakona je u smislu konzultacija, a nakon utvrđivanja teksta Prednacrta zakona, postavljen na internet stranici Ministarstva pravde Bosne i Hercegovine, radi dostave komentara zainteresiranih strana u roku 30 dana od dana stavljanja Prednacrta zakona na internet stranicu.

Javne konzultacije u vezi s Prednacrtom zakona obavljene su u razdoblju od \_\_\_\_\_2020. godine do \_\_\_\_\_\_\_2020. godine.

U razdoblju trajanja online javnih konzultacija za ovaj Zakon dostavljene su primjedbe i to\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**10. PRIBAVLJENA MIŠLJENJA**

Prije dostavljanja Nacrta zakona, radi utvrđivanja Prijedloga zakona, Ministarstvo pravde Bosne i Hercegovine je pribavilo mišljenje nadležnih institucija, i to:

-Ureda za zakonodavstvo broj:\_\_\_\_\_\_\_\_\_\_\_\_/21 od\_\_\_\_\_\_\_\_\_\_\_2021. godine;

- Ministarstva financija i trezora Bosne i Hercegovine broj: \_\_\_\_\_\_\_\_\_/21 od \_\_\_\_\_\_\_2021. godine;

- Direkcije za europske integracije, broj: \_\_\_\_\_\_\_\_\_\_\_\_\_\_/21 od \_\_\_\_\_\_\_2021. godine, sa Izjavom o usklađenosti broj: \_\_\_\_\_\_\_\_\_\_\_\_\_\_\_\_\_od \_\_\_\_\_\_\_2021. godine i

-Agencije za zaštitu ličnih/osobnih podataka, broj:\_\_\_\_\_\_\_\_\_/21 od \_\_\_\_\_\_\_\_2021. godine.